
Saeculum quartum p. Ch. n. insignitum est religione 
christiana praevalente, cum iam Consfcantinus Magnus, maxime 
vero qui post eum imperii gubernacula tenebant Gratianus, 
Valentinianus, Theodosius priscum deorum cultum sensim re- 
presserint, summos in civitate honores Ghristianis attribuerint, 
ipsi suo quodammodo iure id sibi vindicaverint, ut religionis 
cultui incorrupto atque integre servando providerent. Hoc rerum 
statu litteras quoque infectas esse facile intelligitur. Nam cum 
provinciae fere omnes essent perturbatae certamine inter Chri- 
stianos veterumque deorum cultores exorto, ipsique Christiani 
in varias sectas divnlsi vehementissime se invicem dilacerarent, 
exteri insuper populi e terris septemtrionalibus commoti in 
dies magis urgerent, saepius ipsos imperii fines perrumperent, 
qui tandem fieri poterat, ut in tanta rerum omnium pertur- 
batione artes atque litterae florerent. Si Christianos exceperis, 
quibus materia de qua agerent dogmatica imprimis nunquam 
uberior proposita erat et quorum ingenia summa in ipsam 
eam incidunt aetatem, litterae aliquamdiu substitisse videntur, 
donec priore saeculi parte fere iam elapsa scriptores aliquot 
et Romani et Christiani rursum existerent. Cumque e paga- 
norum partibus gens Symmachiorum per plures <deinceps aetates 
praestantissimum in re publica locum obtinuisset, non dis- 
plicebat de Q. Aurelio Symmacho agere, qui celeberrimae fa- 
miliae omnium consensu facile princeps honorum gradus asse- 
cutus esset summos idemque veteris Latii deos et semper co- 
luisset et contra Christianorum impetum irruentem forti animo 
defendisset simulque oratoris elegantissimi, scriptoris suavis- 
simi egregias apud omnes laudes adeptus esset. Singulis igitur 
lapiliis studiose collectis effigiem restituere conabamur eius 
viri, quo nemo saeCulo quarto inter paganos auctoritate gra- 
vior erat, nemo maiorem gloriam vel publicam vel litterarum 
sibi paraverat. 



I. De Symmachi vita. 

Ortus est Symmachus gente celeberrima, cui civitas Ro- 
mana multos summosque debebat viros. Nobis reliquis ne- 
glectis commemorandus videtur pater eius, de quo sumus scrip- 
turi, L. Aurelius Avianius Symmachus, qui quot quibusque 
honoribus functus sit ex inscriptione vetere colligas, "quae in 
Orellii inscriptionum latinarum corpore habetur 1186: „Phos- 
phorii Lucio Aur. Avianio Symmacho v. c. praefecto urbi con- 
suli propraefectis praetorio in urbe Roma finitimisque provinciis 
praefecto annonae urbis Romae pontifici maiori quindecimviro 
s. f. multis legationibus pro amplissimi ordinis desideriis apud 
divos principes functo, qui primus in senatu sententiam rogari 
solitus auctoritate prudentia atq. eloquentia pro dignitate tanti 
ordinis magnitudinem loci eius impleverit, auro inlustrem sta- 
tuam quam a dominis angustisq. nostris senatus amplissimus 
decretis frequentibus inpetrabit (sic) idem triumfatores prin- 
cipes nostri constitui adposita oratione iusserunt quae meri- 
torum eius ordinem ac seriem contineret, quorum perenne iu- 
dicium tanto muneri hoc quoque addidit, ut alteram statuam 
pari splendore etiam apud Constantinopolim conlocaret, (dedi) 
cata III. kal. Maias (D. N.) Gratiano IIII. et Merobaude (cos.) a . 
Quamquam series honorum, quibus functus est, tanta 
apparet, raro tamen eius mentio apud veteres fit. Praefecturam 
urbanam in annum 364. incidisse ex cod. Theod. cognoscimus. 
Legationum, quas multas ille obiit, memoria periit, una ex- 
cepta, quam ad Constantium factam Amraian. Marc. 21, 12, 
24 commemorat: „Ibi (apud Naessum) Symmachum repertum 
et Maximum, senatores conspicuos, a nobilitate legatos ad Con- 
stantium missos exinde reversos honorifice vidit". Biusdem 
legationis Libanius meminit in epistola ad Symmachum missa, 
ubi Symma'chum ait cum tribus senatoribus Antiochiam ve- 
nisse, in qua urbe* tum Constantius commorabatur; Symma- 
chum reliquis omnibus praestitisse omniumque oculos in se 
convertisse cum propter reliquas virtutes tum ob eloquentiam; 
quae legatio fuisse videtur Valentiniano et Valente coss. a. 365. 
Alter etiam habetur locus apud Ammian. Marc, quo privatum 
quoddam factum ad Symmachum patrem pertinens attingitur 
27, 3, 3: „Multo tamen ante quam hoc contingeret Symma- 
chus Aproniano successit inter praecipua nominandus exempla 
doctrinarum atque modestiae, quo instante urbs sacratissima 
otio copiisque abundantius solito fruebatur: et ambitioso ponte 
exsultat atque firmissimo, quem condidit ipse et magna civium 
laetitia dedicavit ingratorum, ut res docuit apertissima, qui 
consumptis aliquot annis domutri eius in transtiberino tractu 
pulcherriraam incenderunt, ea re perciti, quod vilis quidam 
plebeius infixerat, illum dixisse sine iudice ullo vel teste, li- 
benter se vino proprio calcarias extincturum, quam id vendi- 



turum pretiis, quibus sperabatur". Id accidisse filius quoque 
refert initio orationis pro Trjgetio habitae, unde intelligitur, 
Symmachum gravi hac plebis offensa lapsum rus decessisse 
ibique animum litterarum studiis exhilarasse, senatum vero 
tanti viri absentiam non tulisse, sed summos nobilissimosque 
viros ad eum legatos misisse, qui ut Komam rediret eum exo- 
rarent. Idem narratur Ep. 1, 44*). 

Ex iis, quae pauca modo protuli, iam cognoscitur, Avia- 
nium Symmachum publicis honoribus summis ornatum non 
minus litterarum gloria excelluisse. Inter oratores certe habe- 
batur celeberrimus, quamquam nobis accuratius in idinquirere 
non licet, cum orationum ne fragmenta quidem minima ser- 
vata sint. Ad reliquas litterarum laudes illustrandas muitum 
iuvamur epistola una, quam ad filium misit, et nonnullis, quas 
filius ad eum dedit, quae etiam superstites in epistolarum 
libro primo habentur primae. Hinc cognoscimus, eum otian- 
tem arti poeticae quoque operam dedisse, nam in ep. 1, 2 
haec habentur verba ad filium scripta: „inveni, quod illis 
libris, quos nuper dictaveram, possimus adiicere. Scis Teren- 
tium, non comicum, sed Eeatinum illum Eomanae eruditionis 
parentem hebdomadon libros epigrammatum adiectione con- 
diisse. Illud nos, si fors tulerit, conamur imitari". Eius ge- 
neris epigrammata feruntur quinque etiam in eadem epistola 
hexametro versu exarata. Quanti a filio factus sit, documento 
sunt verba laudabilius certe quam verius composita in ep. 1, 3: 
„Unus aetate nostra monetam latiaris eloquii Tulliana incude 
iinxisti. Quicquid in poetis lepidum, apud oratores grave, in 
annalibus tidele, inter grammaticos eruditam fuit, solus hau- 
sisti, iustus heres veterum litterarum .... apprime calles 
epicam disciplinam, non minus pedestrem lituum doctus in- 
iiare . . . orandi aeque magnus et canendi". De epigrammatis 
ipsis agit ep. 1, 4: „Studium quidem Menippei Varronis imi- 
taris, sed vmcis ingenium. Nam quae in nostrates viros nuper 
condis epigrammata, puto hebd6madon elogiis praenitere, quod 
haec aeque sobria, nec tamen casca sunt. Uia bono metallo 
cusa torno exigi nescierunt. Et duriorem materiam nisi fallor 
adniteris. Ille Pythagoram, qui animas in aeternitatem pri- 
mus asseruit, ille Platonem, qui deos esse persuasit, ille Ari- 
stoteiem, qui naturam bene ioquendi in artem redegit, ille 
pauperem Curium, sed divitibus imperitantem, - ille severos Ca- 
tones, gentem Fabiam, decoraScipionum, totumque illum trium- 
phaiem senatum parca iaude perstrinxit, tu ruinam proximae 
aetatis illuminas. Difficile factu est, ut honor angustis rebus 
addatur". His iocis etsi libenter concedimus patris laudem a 



*) Symmachi epistolanim UflUs sum editione ea, quae a Jo. PhiL 
Pareo procurate prodiit Neapoli Nemetum a. 1617. 



filio aliquanto maiore quam dignum erat atudio elat&m esve, 
tamen perspicitur eum, oum ab officiis publiois remotus otio 
frueretur, litteris incubuisse et in omni fere earum genere ou- 
ram posuisse. Idem Libanius testatur, qui in epistola ad Sym- 
machum data de patre ita iudieat: ayadwv ajusmov Stixvvjusvog 
ev %e %oig aXXoig xal iv i£e%dou loyuv, o fxev xal %Q&ypw 
elg avrov xad-* fj/u€Qav ejteioe' xal rjjuev ev %$ %i Xeyeiv det 
%wv jzahuiov, o)v 6 %6xog nai8eia %dig akkoig. 

At iam ad Q. Aurelium Symmachum devenimus, in cuius 
vita*cum alia nonnulla obscura sunt, tum ipse aunus n&tftlis 
accurate definiri nequit. Coniecturam igitur focturis non io- 
commode cadit comparatio cum Libanio, qui cupa Symmachi 
patre non amicitiae modo familiaritate studiorumque eociet^te 
iunctus, sed aetate quoque non dispari fuisse videtur, Quod 
si rationem consideraverimus , qua Libanius, quem a. 314. 
natum esse constat, a. 365., quo Avianius Symmacbus lega- 
tione functus est, de eius filio verba facit, hunc tum tem- 
poris admodum etiam invenem fuisse putabimus. Cum vero 
Symmachus eodem anno 365. Lucaniae etBrittiorum correqtor 
fuerit, annus natalis statuendus est fere 340. Reliqua certe, 
quae de eius vita innotuerunt, cum hoc anno facillime conci- 
liantur. Ubi natus sit, quamquam ne id quidem usquam com- 
memoratur, tamen totius gentis romanae splendor id eiposcere 
videtur, ut eum Romanum dicamus. Patre ortus, cui non modo 
divitiae ad vitae cultum amoenissimum suppetebant ingentes, 
sed qui ipse summis honoribus functus nullius fere litter&rum 
generis expers erat, non est dubitandum, quin summa cura 
et qua fieri poterat optima ratione educatus sit. At quam- 
quam ex ipsius epistolis cognoscimus, tum quoque temporis 
? erudiendis nobilibus philosophos praeceptores exAttica posci" 
in usu fuisse, ille tamen non Romae edncatus, non graecis 
philosophis docendus traditus est, sed in Gallia, ubi ea aetate 
plurimae urbes summa litterarum laude celeberrimisque scholis 
rhetoricis florebant, erudiebatur. Testis ipse est, qui ep. 9, 
88 scribit: „Fatendum est, amice, Gallicanae facundiae haus- 
tus requiro; non quod his septem montibus eloquentia la- 
tiaris excessit, sed quia praecepta rhetoricae peetori meo senex 
olim Garumnae alumnus immulsit. Est mihi cum scholis ves- 
tris per doctorem iusta cognatio. Quicquid in me est, quod 
scio quam sit exiguum, coelo tuo debeo. Biga nos ergo denuo 
ex illis Camenis, quae mihi lac bonarum artium primum de- 
derunt. Et si te in meis scriptis aliquid offenderit, auditorem 
quondam popularis tui aut silentio tuere aut tu quoque rursus 
institue". Quibus verbis aperte indicatur, eum Burdigalae, 
quae urbs litterarum laudibus prae reliquis Galliae scholis 
rhetoricis imprimis eminebat, litteras excoluisse, ipso, nisi 
omnia me fallunt, magistro usus Ausohio, qui iam tum om- 
nium hominum fama celebrabatur et idem dignus visus est, 



oui Gratianus insfcituendus committeretur. Omnia certe, ut id 
statuamtis, suadere et eogere videntur, locus, tempora, ami- 
citia per totam vitam pie servata. Nam Ausonium Burdigalae 
rhetoricen docuisse et, cum natus esset a. fere 310« Symma* 
chum aetate multum superasse, inter omnes constatj de ami- 
citia, qua ambo siugulari deviuciebautur, infra etiam suo loco 
dicemus. Tirocinium militare admodum invenis meruit iu 
comitatu Valentiniani, cum is oppida in limite Bheni cou- 
strueret. Praestantissimum hac de ro indicium est Ausonii, 
qui ad Symmachum scribit ep. 1, 32: „Et expertus es fldem 
meae mentis atque dictorum, cum iu comitatu degimus ambo 
aevo dispari, ubi tu teteris militiae praemia tiro meruisti, 
ego tirocinium iam veteranus eiercui". Cf. etiam ep. 1, 14 et 
laud. Yal. 2, 6. Neque vero diutius rei militari intentus fuisse 
videtur, cum uusquam amplius eius meutio occurrat. 

Cum ad reliquam Symmachi vitam enarrandam acce- 
damus, prima oommemoranda est iuscriptio, quae iu Orellii 
oorpore habetur 1187: „EuSebii Q. Aur. Symmacho v. c. quaest., 
praet, pontifici maiori, correctori Lucaniae et Brittiorum, co- 
miti ordinis tertii, procons. Africae, praef. urb. , cos. ordi- 
nario, oratori disertissimo Q. Fab. M. Symmachus v. o. patri 
optimo". Iam ex hao honorum euumeratione intelligitur, gra- 
dum fere nou esse dignitatis, ad quem ille non pervenerit. 
Inscriptio votiva est a filio patri dicata. Qui praefixus est Eu- 
sebius certe erat inter Symmachi famiiiwrissimos } eum hoc 
loco nominatmaa esse inde explicabis* quod usus increbuit, ut 
ante nomen eius< ad quem inscriptio pertinebat, unus ex ami- 
cissimis eius praefigeretur, cui artissime coniunetus ita signi- 
ficaretur. 

Dicitur vir darissimus, quod cognomen omnium illa aetata 
senatomm legitimum erat. Cf. Ael. Lamprid. Alex. Sever. c- 21: 
„praefectis praetorio suis senatoriam addidit dignitatem, ut viri 
clarissimi et 6ssent et dicerentur". Ut alia taceam, eodem eum 
cognomine Ambrosius appellat initio ep. 18. 

Quaesturae notitia omnis periit. 

Praeturae bis in epistolis meminit 8, 14 et 9, 32, neque 
vero inde quioquam edocemur. 

Pontificem maiorem se etiam ep. 1, 47 appellat. 

Lucaniae et Brittiorum corrector erat a. 365., ut ex cod. 
Theod. 8, 5, 25 cognoscitur. 

Comes ordinis tertii honoris titulus est plurimi factus et 
inde a Constautiui aetate receptus, quo et publicis magistra- 
tibus functi et qui imperatorum aulae adscripti erant ornari 
solebant. Tres distinguebantur gradus: comites ordinis primi, 
secundi, tertii. 

Proconsulatu Africae functus est a. 373« Cf. cocL Theod. 
12, 1, 73. In qua provinoia administranda popularium ani- 
mos summd sibi conciliasse videtur, ut ex ep. 8, 5 intelligas: 



„Essent mihi gratae litterae tuae vel si nihil de meis apud 
Africam meritis ac laudibus continerent. Nam ut mibi decus 
aliquod, ita tibi pro mutua amicitia gaudium praestiterunt". 
Quanto amore huic provinciae postea etiam deditus atque de- 
vinctus fuerit, cognoscas ex epp. 2, 63; 10, 2. Immo si ep. 
9, 115 comparatur cum ea, quam modo attigi 8, 5, verisimile 
fit, a provincialibus ei statuas erectas esse, quibus amorem 
suum atque studium significarent. 

Praefectura urbana cadit in a. 384., quae quamquam 
multis rebus egregie gestis adeo illustris facta est, ut anni 
significationem accuratiorem addere iam supervacaneum videa- 
tur, tamen quo regligentiae culpam vitemus hic quoque te re- 
legamus ad cod. Theod. 1, 6, 9; 4, 17, 4; 11, 30, 44. Deces- 
sorem in hoc magistratu habuit Anthemium Bassum (ep. 10, 40). 
Cumque reliquorum honorum, quibus Symmachus functus est, 
exigua modo notitia ad nos pervenerit, annus, quo ille prae- 
fecturam arbanam suscepit, multas ob causas tam celeber et 
illustris factus est, ut rerum indices nobis in promptu sint 
sat frequentes. Singula suo quaeque loco commemorabimus. 

A. 391. consul erat collegamque habuit Tatianum, ut 
ex cod. Theod. cognoscas et inscriptio testatur, quae est apud 
OrelUum 6041.: „Fa. (corr. Ta.) Simma. coss., tt id estt Ta- 
tiano et Symmacho consulibus. Ipse huius honoris mentionem 
facit in epp. 3, 62; 5, 15; 9, 130. 

Quamquam iam ex magistratuum et numero et dignitate 
quanti Symmachus habitus sit plane apparet, alia etiam acce- 
dunt testimonia, quibus ad summam eum honorum magnitu- 
dinem ascendisse aperte edocemur. Inter senatores omnium 
consensu principem obtinuit locum, et cum de gravioribus qui- 
busdam rebus agebatur ne eius consilio carerent absentem 
ipsum advocabant (ep. 2, 57), legationum, quae nonnunquam 
ad imperatores mittendae erant, curam et honorem ei defere- 
bant (ep. 5 , 95) , idem ab imperatoribus cusulendus arcesse- 
batur (ep. 3, 52), eique itinera publica imperabantur, quin 
Gratianus ipse, laetissimas cum ad senatum scripsisset lit- 
teras, qui eas recitaret Symmacho digniorem habuit neminem. 

Is, summo Bomanorum gloriae ardore flagrans, ut virum 
decebat priscae antiquitati unice deditum, litteris patriis im- 
butum, antiquae religionis defensorem, maiorum moris ser- 
vantissimum , Bomani nominis memoriam sanctam servare 
atque tueri studebat, Bomam „venerabilem" (ep. 8, 27), quae 
per tot saecula sola inr orbe terrarum dominata iam a summo 
potentiae et gloriae fastigio declivis ferebatur, raro ab impe- 
ratoribus visa et Gonstantinopolim sororem nacta potentiorem, 
tamen eliamtum „commune imperii caput" appellat (ep. 4, 28), 
let cum Theodosius post victoriam de Sarmatis reportatam 
triumphum Bomae egisset iam antiquitatis memoria perculsus 
gloriabundus haec mittit verba (ep. 10, 68): „Iam minores 



non sumus vetustatis exemplis. Vidimus quae acta iniramur, 
catenatum agmen victae gentis induci, illosque iam pridem 
truces vultus misero pallore mutatos. Stetit arenae medio 
subiecta voluptati, quae fuit ante formidini: assuetae armis 
gentilibus manus gladiatoria instrumenta tenuerunt. Felicem 
nimis belli istius ducem, qui divinae clementiao vestrae fretus 
auspiciis ex numero hostium alios ad securitatem provinciamm 
penitus extinxit, alios ad laetitiam plebis Martiae reservavit." 
Et cum in prisca republica senatus auctoritas fuerit summa, 
Symmachus huius potissimum ordinis honori et laudi studuit 
eique certe ea ante oculos versabatur species, quam Cicero 
paucis circumscripsit verbis, cum senatum vocaret orbis terrae 
sanctissimum gravissimumque consilium. TSt quamquam tem- 
porum vices vix ullo in ordine tam manifesto apparebant 
atque in senatu ipso, qui pristinae dignitatis vix umbram ser- 
vaverat, tamen ipsas prioris gloriae reliquias anxie defendit 
Symmachus, laudibus senatus augendis egregiam navat operam, 
si quid accidit, quo eius auctoritas infringeretur, vehementer 
dolet (epp. 6, 22; 10, 14), in privilegiis ordini servandis ma- 
ximam ponit curam (epp. 5, 62 ; 5, 65). 

Neque vero adeo erat occoecatus, ut reipublicae statum, 
qualis olim fuerat, totum restituendum putaret. Tempora 
f rorsus mutata" esse novamque aetatem novis egere institutis 
optime perspexit. Idcirco imperatores non ea modo, quae iusta 
viroque urbano digna erat, observantia coluit, sed ultro eis 
totus obligatus veraque et stabili amicitia devinctus nusquam 
eorum mentionem facit, quin maxima devotione summisque 
laudibus eos efferat. Ut taceam appellationes iam usu pervul- 
gatas, velut eum Yalentinianum dicit „omni aetate memora- 
bilem prineipem" (ep. 9,. 131), „venerabilem patrem patriae" 
(ep. 3, 82) et quae alia eius generis in epistolis habentur 
plurima, at in panegyricis, quorum fragmenta etiam extant, 
imperatorum laudes eum in modum augentur et exaggerantur 
ipsique adeo in coelum extolluntur, ut animos nostros sum- 
mopere offendat et documento sit, quantopere ii quoque viri, 
quos miseris his blandimentis certe maiores putaveras, quippe 
qui semper antiquitatis studiosissimos veterumque morum in- 
tegerrimos cultores se praedicassent, communi temporum vitio 
cesserint; quod imprimis in laudibus Val. IL apparet. Sed 
ut ad institutum nostrum redeamus, quam familiari fere ami- 
citia imperatoribus iunctus fiierit multa sunt, quae declarent. 
Ut pauca modo significemus, Gratianus eum a. 377. prae ce- 
teris honoravit, cum edictum in senatu recitandum ei man- 
daret, praefectura urbana non petenti a Theodosio et Valen- 
tiniano sponte delata est (ep. 10, 22), Gal. Jan. ex veterum 
consuetudine strenis missis ab imperatoribus ornabatur. Itaque 
aetas illa per summum divinorum principum numen guber- 
nata eiusmodi a Symmacho celebratur laudibus, ut aurea 

tempora in hominum sedes rediisse putes. Ex quo genere 
nonnulla hic commemorasse iuvabit. In ep. 3, 43. ad amicum 
scribit: „Habes saeculum virtuti amicum, quo nisi optimus 
quisque gloriam parat hominis est culpa, non temporum", et 
ep. 10, 21: „Vivere libet, natum esse non poenitet et ad sa- 
lutem spectant omnia". Ne vero longus sim in enarrandis 
locis huc spectantibus , ad ipsum te relego scriptorem, qui 
eadem ratione usus est in oratione habita pro patre cc. 6 et 
9 et 10. Unum modo integrum locum apposuisse sufficiat ex 
laud. in Gratianum 9: „Si mihi nunc altius evagari poetico 
liceret eloquio, totum de novo saeculo Maronis excursum vati 
similis in tuum nomen exscriberem. Dicerem de coelo rediisse 
Justitiam et ultro uberes fetus iam gravidam spondere na- 
turam. Nunc mihi in patentibus campis spoiite seges matura 
flavesceret, in sentibus uva turgeret, de quernis frondibus ro- 
rantia mella sudarent. Quis haec sub te negaret esse cre-. 
denda, cuius indoles multa iam praestitit et adhuc spes plura 
promittit? Et vere, si fas est praesagio futura conicere, iam- 
dudum aureum saeculum currunt fusa Parcarum". Sed haec 
temporibus sunt tribuenda. Vigebat tum adulandi genus in- 
credibile nulla fere ratione cohibitum eratque per omnes terras 
divulgatum, quamquam neque aetas erat aurea dicenda, neque 
ipsis scribentibus talia videbatur. Nam apud Symmachum 
quoque loci habentur, qui cum publicis illis laudibus non pos- 
sunt conciliari, veluti cum ep. 9, 116 queritur „leges ab ipsis, 
quibus curanda dantur, plerumque corrumpi"; tumultus prfce- 
terea commemorat a servis excitatos, qui in usum militarem 
petebantur (ep. 6, 64), et ep. 7, 114 apertius etiam profitetur 
„nos in patriae salo vivimus et fitictibus verberamur". 

At semel res accidit, quae quomodo explicetur plane ig- 
noramus. Nam si consideravis, quam acri studio et amore 
quantaque observautia imperatores prosecutus sit, eum rebellis 
cuiusdam partibus favisse stimmoparfc miraberis. Quae res ita 
se habet. Maximus exercitu in Britanttia ad seditionem per- 
moto victbr summa celeritate Galliam triumphali fere cursu 
pervolans Gratiani, qtti ei obviani iveiat, milites plurimos ut 
ad fce deficerent auro corrupit, reliquos ftigavit. Gratianus ipse 
a. 383. iuterfectus est. Iam a. 384. inter Maximum, Theo- 
dosium, Valentinianum de p&<& eonvenit eis conditionibus , ut 
Maximus Attgusti coguomine ft&Wfffito Britanniae, Galliae, His- 
paniae imperium retinetet. Neqtie vero id foedus diu serva- 
batttr, nam a. 388. bello iterum exorto Maximus victus et 
interfectus est. Sn illum Maximum, cuius partes amplexus 
Symmachus laudes et saripsit et recitavit, quo interempto ne 
maiestatis aceusatettir metuenti iti ecclesiara christianam con- 
fugiendum etat. Theodosii vero atiimi granditatem mireris, 
qui et ignovit neque utiquam postea cum Symmacho non co- 
miter egissa tidetor. Tottai* facti mirabilis enarrationem teges 



atrad Cassiodor. hist. trip. 9, 23; Nicephor. Callist. eckA. hist. 
12, 21; Socrat. hist. eccl. 5, 14 et Suidam s. v. xa&Miarttg. 

Symmachus quamquam, ut supra demonstravimus, magna 
apud imperatores florebat auctoritate, moribus tamen erat ita 
integris, ut ab omni beneficio non iusto abborreret. Brevis- 
simus ipse est, qui ep. 9, 88 ingenue profitetur: „diu officium 
scribendi per verecundiam distuli, ne rn aula positum viderer 
ambire; cuius morbi ita crebra est affectatio, ut diligentes 
existimationis viri pro alienis vitiis erubescant". 

Officiis publicis, quibus plurimis functus est, non adeo 
impediebatur , ut earum mole obrutus Romae semper detine- 
retur. Quando enim cunque fieri poterat, ut a curis publicis 
vacaret (quod quoties factum sit, quaevis epistolarum pagella 
ostendit) rus se contulit eiusque deliciis perfruebatur. Innii- 
meris locis vitam rusticam et otiosam laudat, cf. epp. 2, 22; 
6, 62; 6, 70; 7, 27; 7, 60; et ipse, „quem urbanarum tae- 
duit molestiarum" (ep. 6, 32), maxima voluptate et exacta 
peritia delectationes , quae ruri per cipian tur , amico depingit. 
Neque honorum nimis appetens fuisse videtur, nam praefeo- 
turam urbanam non ambierat, sed ab imperatoribus oblatam 
acceperat (epp. 10, 22 ; 10, 23), initio etiam repudiaturus erat 
(ep. 2, 28), et cum Praetextatus amantissimus obiisset, ea 
causa uti volebat, ut magistratu se abdicaret (ep. 10, 30). 
Unum certe in eo mireris, quod cum divitiae suppeditarent 
jnagnae et otio frueretur diuturno nunquam itinera aliquanto 
maiora fecit Kam si exceperis, quae iuvenis in comitatu im- 
peratoris apud Rhenum gessit et quod postea iussus ab im- 
peratoribus aliquoties Mediolanum excurrit, solum Latium et. 
Campaniae oram amoenissimam eamque dilectissimam frequen- 
tibus egressibus visit , in quibus regionibus praedia et villas 
habuit plurimas et magnificentissimas. Magnus in epistolis 
numerus passim enumeratur. Praedia habuit ad Baulos, quos 
ep. 1, 1 versibus celebrat, ad lacum Imcrinum (ep. 1, 1), 
quibus adiungit Baias et Puteolos (epp. 1, 8; 2, 26; 6, 9; 
6, 66); commemorat Capuanum praetorium {ep. 1, 10; 6, 11), 
praeterea praedium Laurentinum (epp. 4, 44; 7, 15), quod 
etiam appellavit agrum Lavinatum (ep. 7, 26), tum rus Vati? 
*canum (epg. 6, 58; ?, 21), alterum Ostiense (epp. 2, 52; 
6 f 66; 6, ,72), aliud Praenestinum (epp. 7, 35; 9, 83), subur- 
banum Arabianae (epp. 2, 57 ; 6, 60), suburbanum Spoletinum 
(ep. 3, 13), Athenaeum suum commemorat (ep. 9, 89), tum 
suburbanum praedium, quod viae Appiae adiacet (ep. 2, 59), 
Tiberim significat agros suos perfluere (ep. 3, 82), Corani 
etiam memmit (ep. 6, 61); cum Komae degebat in Coelio ha- 
bitavit (epp. 3, 12; 3, 88; 7, 18); agros praetorea possedit 
m Mauretania Caesariensi (ep. 7, 66) et Sicilia (ep. 6, 66); 
Bomae binas habuit aedes (ep. 3, 14). 



At in magnis bis divitiis et varia praediorum amoenis- 
simorum iuounditate non deses tempus trivit, sed litterarum 
studiis occupatus publice etiam quae eveniebant maxima cura 
persecutus est; cumque urbs Bomana fame gravi laboravit, 
toto in eam animo converso malum publicum summopere sibi 
cordi esse significat plurimis litteris ea de re ad amicos missis, 
et ne in calamitate ingenti urbi deesset, sponte in eam se 
contulit. Uxorem habuit Busticianam (ep. 10, 54; Sidon. 
Apollin. ep. 2, 10), filium Q. Flavium Memmium unicum, ut 
ipse significat ep. 5, 68, quem „parvulum suum", ut nomi- 
navit iam natu grandem et praeturae candidatum, summo 
amore amplexus est et cui instituendo atque ad optimam lit- 
terarum disciplinam erudiendo assiduam et indefessam operam 
dedit (ep. 6, 61); ipse cum eum litteras graecas doceret sibi 
repuerascere visus est (epp. 4, 20; 8, 69). 

Antiquus erat atque inveteratus apud Bomanos usus ludo- 
rum sollemnium, et quo magis omnis antiquitatis memoria ex- 
tinguebatur eo vehementius id studium exarsit. Quaestores, prae- 
tores, consules ludos scenicos, circenses, amphitheatrales populo 
dabant ex antiquo instituto. Constantinus vero omnes, qui sena- 
tores essent quosque praeturae destinasset ad ludos edendos coegit 
primus, qua dere videndus est Zosimus 2, 38: „fiovX6fxevog di 
Y.al Tolg iv Xafi7tqq Tvxtl TteQivoroat %i XvrtrjQOv, QxaOTOv elg Ttjv 
tov TtQaiTtoQog dgtav ixaXei xca T(p 7tQ0^.aXvfifiaTi Tr)g Ttfirjg <xq- 
yvQOv OTa&fibv a7trjT6i 7toXiv rjv ovv ideiv twv elg tovto 
Tsray/nivwv i7ti8rjfiovvTwv TaTg noXeot <pvyrjv anavTiav xat 
aTtodrj/niav aXXocpvXov, diet tov prj ovv a7toXelq Trjg ovoiag 
Tamrjg Tv%eiv Tfjg <x!;iag. u Tales editiones, quod nomen vulgo 
ea aetate receptum est, cum magnas opes desiderasse, tum 
populi studium facile conciliasse plane intelligitur. Sym- 
machus quoque singulari eas coluit amore. Iam ipse cum con- 
sulatum iniisset ludos publicos dederat (epp. 4, 60; 7, 4; 
7, 8; 9, 130) et cum filius quaestoris primum, tum praetoris 
dignitatem assecutus esset quot ille curis afficiebatur, quanto 
studio commovebatur , quam summo arsit ardore, ut editiones 
fierent sollemnes, celebres, frequentes, quos non adiit amicos, 
ut opus iuvarent, quo non legatos et familiares misit, ut 
quibus opus esse videretur omnia conquirerent , quos non in- 
vitavit, ut ipsi editioni interessent. Quae res cum plurimis' 
epistolis peragatur et ea quidem diligentia, ut quid illa aetate 
necesse fuerit ad ludos splendide edendos clare appareat, non 
ita abs re esse videtur, hoc loco paulisper gradum sistere et 
editionis censuram agere. Toto iam anno ante, quam ludi 
ederentur is, qui eorum curam susceperat in remotissimas 
provincias ex domesticis atque familiaribus mittebat, qui feras 
vel quae alia ibi baberentur, quae usui essent, conquirerent 
et emerent; amicos, quos illic forte habuit, adibat, ut ho- 
mines illos iuvarent, bestias, si hiemis tempestatibus navi- 

gatio impediretur, in suis stabulis hiemare paterentur; cumque 
ludi in amphitheatro Bomano (ep. 6, 33) essent edendi, ipse 
ut cuncta componeret in urbem se conferebat, amicos denique 
invitabat „ut quam frequentissimi advenirent. Quod ad ani- 
malia, quibus opus erat in ludis edendis celebribus, pertinet, 
omnium primi equi poscuntur et „de proximo" (ep. 5, 82) 
et maxime „ei Hispania", qui nobilissimi fnisse videntur 
(epp. 4, 6; 4, 58; 4, 59). Familiares suos atque domesticos 
Symmachus totam Hispaniam permigrare et de singulis pro- 
vinciis optimos quosque coemere iussit (ep. 7. 48). Praeterea 
necessarii videbantur canes scotici (ep. 2, 77), quibus non 
contentus „peregrina animalia" (ep. 9, 125) et feras (ep. 9, 27) 
exposcit, inter quas sunt etiam, quarum notitia iam periit, 
veluti addaces et pygargi (ep. 9 , 129) ; petit tum quadrigas 
ex grege Laudacianorum (ep. 4, 63). Iam accedunt leopardi 
(epp. 4, 12; 7, 59), ursi (eppr 2, 76; 7, 121), ursi trans- 
marini (ep. 10, 13), leones (epp. 2, 76; 7, 122), crocodili 
(epp. 6, 43; 9, 132; 10, 19); tum etiam opus erat venato- 
ribus (ep. 5, 59), aurigis et scenicis (ep. 6, 42). Vestes his 
diebus festis destinatae ab ipsa filia contexebantur (ep. 6, 40). 
Neque vero animalia collegisse satis habebat, sed mancipia 
quoque desiderabat, de quorum usu quomodo tum temporis 
vulgo indicatum sit, facile ex eis cognoscas, quae Symmachus 
ad Flavianum amicum scripsit ep. 2, 78: „Et quoniam ser- 
vorum per limitem facilis inventio et pretium solet esse tole- 
rabile, quam maxime te deprecor, ut per homines strenuos 
viginti iuvenes praedicto negotio congruentes iubeas compa- 
rari . . . quorum non forma, sed aetas et sanitas deligenda 
est. a His ludorum curis occupatus et impeditus amicos omnes, 
ut fidem et diligentiam praestent orat (ep. 4, 8), ipsumque 
Hispaniae vicarium precibus obtestatur. Quantopere vir ille, 
qui reliquis in rebus neque superbus neque gloriae vel popu- 
laris studii appetens fuerit, in ipsis ludis a plebis iudicio pe- 
penderit, ipsius verba documento sunt in ep. 4, 60: „Vin- 
cenda est enim mihi fama exemplorum, quae post consularem 
munificentiam domus nostrae et filii mei quaestoriam func- 
tionem nihil de nobis mediocre promittit", et ut omnia, quae 
laudaret, exemplis et argumentis ex antiquitate petitis susten- 
tare solebat, iam etiam, ut ludorum splendorem nimium de- 
fenderet patrono utitur ipso M. Tullio, cum in eadem epistola 
sic pergat: „Scis enim pro tua sapientia, magnae urbis ma- 
gistratibus angustos animos non convenire. Hoc enim Tullius 
tuus praecipit, luxum in privatis negotiis arguens, in publicis 
magnificentiam probans. u Fecuniam, qua ludi constiterunt, 
Photius definit in bibl. cod. 80, p. 63 a Bekker: 2v^jiaxog . . . 
tov nctidog 2vfHfiaxov TtQCtiTOVQav zelovvrog % xevrmaQia 
idanavme. Eodem spectat, quod ipse praefectus urbis ao im- 
peratoribus petivit, „ut voluptates scenicas et curules in circo 

ei Pompeiana cavea faaberi liceret" (ep. 10 f 26)« Id vero 
unum erat, ubi popularibus animis aliquanto plus quam de- 
bebat cessit, reliquis in rebus constantem se praebuit neque 
unquam transversum unguem a recto discessit, immo potius 
severior, quam indulgentior habebatur, ita ut cum ingenio 
dptime conveniat eius dictum „tantum denuo legibus severi- 
tatis addendum esse, quantum flagitia creverint" (ep. 2, 13)« 
Haec fere sunt, neque quicquam praeterea, quae de pu- 
blica eius vita nunc quoque erui poterant. Annus ipse, ad 
quem ultimum vitam produxerit cum accurate definiri nequeat 
coniectura est consequendus. Annum quidem 391., quo oonsul 
erat, pluribus etiam superasse constat, cum ep. 5, 10 Theo- 
doro adeptum consulatum gratuletur, quo ille functus est a. 
399. Sed ultra quoque aliquantum progredi licet. Prudentius 
libros duos, quos contra Symmachum composuit, scripsisse vi- 
detur adversus oratorem etiam vivum. In quorum altero cum 
versibus 695 sqq. Alaricum „nuper tt impetum in Italiam fe- 
cisse , sed Venetis Iiguribusque vastatis repulsum esse narret, 
quod apud Polentiam a. 403. factum esse constat, Symmar 
ohus a. fere 404,, etiam vixit, vel ut accuratius agam exeunte 
a. 403., nam in fine carminis hortatur Prudentius Honorium, 
ut ludos gladiatorios tollat, quod iam a. 404. factum est. 
Ultra hanc temporis definitionem nil certi discernere possu- 
mus. Gumque annum eius natalem constituerimus fere 340. 
sexagesimum vitae annum superasse videtur, cum qua ratione 
quae alia eius dicta feruntur, qulbus senectutem adventantem 
significat, optime conveniunt, velut cum ep. 3, 15 se nominet 
„procedentem in annos graves", ep. 7, 20 „victum aevo tt , 
ep. 8, 48 ftSenem garrulum", cum ep, 4, 32 commemoret 
„aetatem declivem in senium tt , et ep. 4, 18 iocosus Yergilii 
versu utatur, cum dicat: „Tantum abest, ut haec annis in 
senectutem vergentibus velim 

Candidior postquam tondenti barba cadebat", 

quem locum desumsit ex Verg. Ecl. 1, 28. Hic facere non 
possum, quin genuinam versus Vergiliani formam, quam ipse 
codicum consensus exhibet, per nostrum etiam Symmachum 
contra Peerlkampium, rerum novarum in philologia nimis stu- 
diosum, luculente defensam brevi denotem. 

II. De Symmacho antiquae religionis defensore. 

Cum hucusque de sola Symmachi vita publica egerimus, 
quae quamquam celebris , tamen ob nimiam rusticationis dili- 
gentiam studiumque vitandi rumoris urbani reductior potius 
ertat, quam splendidior, restat etiam, ut de animo eius semper 
prisco deorum cultui addicto disputemus. Per multum iam 
tempus matimeque inde a Oonrtantini aetate tempora adeo mu- 

taftaerant, ut pagani privilegiis quibusdam antiquisfrimis contenti, 
id unum peterent, ut patrum fidem servare atque oolere sibi lice«- 
ret, nedum altius tenderent alteramve sub exitum saeculi Ju- 
liani aetatem redituram sperarent. Christiani nnmero et opibus 
ita iam adaucti erant, ut summa moderatio et aequitas neces- 
sario requireretur ab eis imprimis, quibus, cum civitatis gu- 
bernacula tenerent, cum populo iam magna ex parte chri- 
stiano, cum magistratibus cbristianis, cum imperatoribus 
ageudnm esset, qui ipsi a numine quo<jammodo id sibi impo- 
situm putabant, ut christianae religienis integritatem et splea- 
dorem tuerentur. Quae cum ita essent, laudanda $st Symmachi 
aequitas semper servata. Nam cum praefecturam urbis te- 
neret, mortuusque esset Zosimus, episcopus Bomanus, et in eli- 
gendo suocessoro, ut simili occasione tum semper fieri solebat, 
magnus populi tumultus ortus omniumque animijconcitati essent, 
et in summa hac civium discordia duo episoopatum appeterent, 
Eulalius et Bonifacius, Symmachus integerrime et honestissime 
munere suo satis difficili est functus, sola imperatorum prae- 
cepta secutus (epp. 10, 71; 10, 78), et cum essent, qui vehe- 
mentissime in eum inveherentur, ipsumque apud imperatores 
accusarent, quod iniusto et turpi modo cum Ghristianis egisset 
et aspere in eos animadvertisset, eiusmodi crimina aperte osten- 
dit esse invidiosa atque falsa, semet ipsum prorsus purgavit et 
quo graviore niti non poterat ipsum Damasum episcopqm habuit 
indicem, qui ultro testabatur „assectatores eiusdem religionis 
nullam contumeliam pertulisse". Digna quae legatur est ep. 
10, 41, quam de his iniuriis ad imperatorem scripsit et qua 
se innocentissimum a malevolis quibusdam hominibus fi^sis 
criminationibus petitum et laesum esse docet. Neque usquam 
Christianorum facit mentionem nisi honorificentissimis verbis 
et saepius quidem ita, ut huius religionis adversarius certe non 
putetur, yelut cum ep. 10, 71, ubi de episcopo Romano eligendo 
agitur, his verbis utitur: „si quidem certum esset, in eligendo 
episcopo Dei omnipotentis expectandum esse iudicium", et infra: 
„eos admonui, ne quid temere fieri paterentur aut contra saorae 
legis ordinem aut contra consuetudinis rationem u . Alias quoque, 
ubi de Christianis eorumque institutis verba facit, eo utitnr 
sermone, qui non modo animi aeqnitatem, sed fere iam volun- 
tatis inclinationem profiteatur. Ep. 10, 78 enim commemorat 
„diem sanctum Paschae a , et „diem venerabilem Paschae", ep. 
10, 81, „sanctorum dierem reverentiam" et ep. 10, 73 „sancti 
apostoli Petri basilicam" et alia eiuamodi. Neque vero solas 
immiscuit has breves et interiectas quodammodo significatioues 
certe mirandas in viro eo, qui priscae religionis observantissi- 
mus fuerit, sed loci integri ocourrunt, ex quibus quantopere sea- 
tentiae quaedam humanae divulgatae fuerint et in omjuum usium 
pervenerint, intelligitur. Huc pertinent, quae sojibit ad amioum 
ep. 7, 46: „suscipe, oro, benefaeiendi provinciam, quae bomiuum 

merita deo applicat", et similiter ep. 10, 61 „omnia quidem deo 
plena sunt, nec ullus perfidis tutus est locus", atque infra „aequum 
est, quicquid omnes colunt, unuin putari. Eadem spectamus 
astra, commune coelum est, idem nos mundus involvit Quid 
interest, qua quisque prudentia verum inquirat? Uno itinere 
non potest perveniri ad tam grande secretum." At in perqui- 
rendis eiusmodi locis cautione opus est, ne in eis, quae stric- 
tim intuentibus huc referenda videntur , errore capiare.. Quid 
enim magis apertum atque clarum videatur eis, quae scribit ep. 8, 
11 „religio enim fide peetoris continetur, in verborum officiis 
latet plerumque simulatio", vel ep. 8, 12 „religio enim magis fide 
animi metienda est, quam ostentatione verborum a . Attamen 
neuter locus ad religionem, quam nunc dicimus, est referendus, 
sed uterque ad amicitiam pertinet. In vita privata et familiari 
mores solos et animos hominum spectavit neglecta doctrinarum 
diversitate. Cuius rei luculentum est testimonium Ausonius, 
quo forsitan magistro usus est, amicum certe fidelissimum sem- 
per colebat; quod ut confirmem, quamquam in re tam certa 
argumenta videntur superflua, ipsius verba in medium profero 
ex ep. 1, 31 ad Ausonium data: „unum hoc tamen a nobis 
indubitata veritate cognosce, neminem esse mortalium, quem 
prae te diligam". Quid quod ipsum episcopum quendam Decio 
amico his verbis commendat (ep. 7, 51): „Trado sancto pec- 
tori tuo fratrem meumSeverum, episcopum omnium sectarum atte- 
statione laudabilem, de quo plura me dicere et desperatio 
aequandi meriti et ipsius pudor non sinit. . . quem cum penitus 
expenderis, reperies me cessisse potius eius laudibus, quam per 
neglegentiam defuisse", et cum Glementem episcopum Caesare- 
ensem amico commendaret, aperte signiiicavit, in amicis non 
esse spectandam religionem, sed animum. Vide ep. 1, 64: 
„Commendari a me episcopum forte mireris. Causa istud, non 
secta persuasit. u 

Ka quae modo pretuli sufficere videntur, quibus demon- 
stretur, quam aequo animo Symmachus fuerit, quantopere ab 
aliorum offensione quantula etiam cunque abhorruerit, quam 
nullo religionis discrimine in amicis colendis ductus sit. At, 
qui in reliquos mitissimo iudicio uteretur, ipse ad maiorum 
sacra totus propensus non modo prisca et inveterata instituta 
secutus est, sed superstitiones quoque fere iam aniles anxie 
servavit. Quis enim id sibi persuadeat, exeunte saeculo p. Ch. n. 
quarto fuisse etiam virum liberaliter educatum et principem 
in civitate, qui prodigia et portenta extimesceret, quae iam 
Ciceronis aetate sagacior quisque riserat? En ipsius verba ex 
ep. 6, 40 desumta: „Grravibus civitas sollicitatur ostentis, 
quorum leviora praetereo. Illud ante omnia interpretatio tristis 
horrescit, quod natali urbis suffectum consulem currus, quo vehe- 
batur, evolvit per ferociam bigarum, quae triumphum vehebant. 
Itaque palmata amictus, consulari insignis ornatu, fracto crure 

sublatus est. Oflfendit me infausta narratio atque ideo in hac 
expositione servabo brevitatem." At alia habentnr multo etiam 
graviora. Ipsum haruspicem audire tibi videris, cum legis, 
quae ille scripsit ep. 1, 49: „Impendio angor animi, quod 
sacrificiis multiplicibus et per singulas potestates saepe repe- 
titis, necdum publico nomine Spoletinum piatur ostentum. Nam 
et Jovem vix propitiavit octava mactatio et Fortnnae Publicae 
multiiugis hostiis nequicquam undecimus honor factus est . . . 
Curabo scias, si quid remedia divina permoverunt." Ab his locis 
tertius non multum differt. Cum urbs gravissima fame laboraret 
et maior civium pars de salute omnino iam desperaret, erant 
in senatu, qui ex veterum more pro alimentis populi Bomani 
supplicationem decernerent, Symmacho summopere suadente 
(ep. 4, 4). 

Is, qui tanta devotione antiquis sacris devinctus esset, 
certe hominum, qui tum erant, erga religionem negligentiam 
non poterat non dolere. Talis locus habetur in ep. 1, 51: 
„neque enim fert animus in tanta sacerdotum negligentia suf- 
ficere collegam. Puerit haec olim simplex divinae rei dele- 
gatio. Nunc aris deesse Romanos genus est ambiendi." De 
Neapolitanis praeconii modo ^Deum" inquit, „maxima pars 
veneratur a (ep. 1, 3). Idem in singulis quoque rebus minoribus 
observantissimum se praestitit. Dies festos Vestales a se cele- 
bratos profitetur ep. 2, 59, ad sollemnia Minervae rite obeunda 
amicum, ut ad se veniat, invitat victum simul promittens, sed 
parcum „agrestibus olusculis, quia luxaries offendit deam so- 
briam", ut facete iocatur ep. 5, 85. Ep. 2, 53 se amici partes 
sustentaturum esse in sacns deorum conficiendis promittit, et 
ep. 2, 34 sacra matris Deum commemorantur celebrata. Vesta- 
les, quae inter sacerdotia summo semper cultu honoratae sunt, 
Symmachus quoque praecipuo favore amplexns est, quod aperte 
pronuntiavit in ep. 9, 108: „sed ego in sacrae virginis famam 
nil patior licere sermonibus*. 

In epistolis frequentissima habetnr deorum commemoratio 
eiusmodi, ut res, de qua agitur, eorum numini permittatur aut 
ex antiqua modo consuetudine eorum mentio fiat. Eius generis 
. sunt: Deo iuvante epp. 6, 65 r 7, 14; auspice Deo ep. 10, 15; 
Iove teste ep. 9, 92 ; Dei venia ep. 6, 19 ; divina ope ep. 2, 49 ; 
divina miseratio ep. 5, 90; si dii iuverint ep. 8, 2; divinus 
favor epp. 8, 44; 9, 73; coelestium favor ep. 8, 14; favor 
praesidii coelestis ep. 8, 15 ; Deo auctore ep. 8, 47 ; suffragium 
salutarium potestatum ep. 8, 59; si innocentiam divini respi- 
ciunt ep. 8, 18; ope divinitatis ep. 8, 13; dei salutis praesides 
ep. 8, 70; Dei nutus ep. 6, 33; coelestis potestas ep. 8, 47; 
cum bona Dei venia ep. 8, 58. Commemorata fame, qua urbs 
misere devastabatur , ad deos confugit exclamans , ep. 2, 7 : 
„Dii patrii, facite gratiam neglectorum sanctorum, miseram 
famem pellite!" et de eadem re scribit: „Votis opus est, ut 



16 

divina opitulatio invehat commeatus!" Eodem referendum est 
dictum ep, 6, 75 „in coelestium manu est effectus optati", vel 
cum ep. 9, 83 amicum conservatum deberi dicit „deis aucto- 
ribus bonaeque fortunae" ; similiter ep. 3 , 15 deos , inquit, 
amici vitae prospecturos esse. Quale eius his de rebus fUerit 
iudicium, iiquido expressitin ep. 8, 6: „quaeso custodes bono- 
rum deos, valetudini tuae medicas applicent manus, ne opfomi 
senatoris hjpga vexatio fidem faciat, mhil curare coelestes, 
a qua opimone dissentio, teque protinus ope salutarium pote- 
statum solitae sanitati praesumo reddendum." 

Ex eis, quae modo disputavi, omnibus patet, Symmachum, 
cum eam retinuisset deorum opinionem, ut eos summos totius 
mundi gubernatores putaret, qui levissima etiam et minima 
quaeque ipsi regerent et administrarent, snperstitiosae quoque 
priorum aetatum sententias iamdudum abolitas plane eodem 
studio servasse et coluisse. 

Sed iam ad id factum enarrandum devenimus, quod, cum 
praestantissimum tota Symmachi vita esset, solum effecit, ut 
oratoris nomen non periret eiusque epistolarum copia sat ampla 
servaretur. 

III. De relatione pro ara Victoriae. 

Symmachus, quo erat animo tranquillo et a quavis con- 
tentione alieno, nunquam ipse eo se deduci passus esset, ut 
Ghristianis iniquus videretur, nedum hostilibus eos telis pe- 
teret. At res inexpectata accidit et effecit, ut praeter principem 
locum, quem in civitate obtinebat, primae quoque partes in 
defendenda antiqua religione ei deferrentur, unde laudem sibi 
comparavit perpetuam. Sed quo res accuratius explicetur, ar- 
gumenta aliquanto altius repetenda sunt. 

Senatus haberi solitus est in curia Hostilia et post Caesa- 
rem interfectum in curia Julia. A. d. V. Cal. Sept. a. u. 725. 
Augustus in Caesaris honorem ante Victoriae imaginem, quae 
iam in curia erat, aram poni iussit et in ea supplicari. Qua 
de re vd. Suet. Aug. 35: „sanxit, ut priusquam consideret 
quisque ture ac mero supplicaret apud aram eius dei, in cuius 
templo coiretur." Cf. Suet. Aug. 100; Herodian. 5, 5; 7, 11. 
Dio Cassius 51, 22 haec habet de statua Victoriae: n ind di 
Tavra dierifoow to Tt dd-qvaiov to Xahudwov mvQ/jtao^vov 
*al %b povfavrrjQiov to *lovkUiov, to ini tw tov TtaT^og^avrov 
Tififj yevofievov, xa&itQwoev. ivioTrjoa di eg avro xo ayaXpa 
to Tvg vUrjg to xai vvv ov, drjXdiv, wg loixev, oti naq avrrjg 
tt)v aQxyv ixTrjoaro. rjv di dr) t£v TaQavrlvcav, xal ixel&w 
ig Tr)v 'Pdfirjv xofuqd-iv ev tb Tqi ovvedQiw idQv&y xal Ai- 
yvnrloig hufVQOig hooiiiftrf Hac statua victoriae, in cuius 
tutela urbem esse putabant, significari censebant imperii aeta- 
tem nullis annorum finibus circumscriptam et gloriam im- 

mensam atque interminatam. Imago erat Victoriae gradientis 
vel advenientis, quae fingebatur alata „pexo crine virago, nudo 
siispensa pede strophioque recincta, tumidas fluitante sinu 
vestita papillas" (Prudent. in Symm. 2, 36). Mos erat per 
plura saecula, ut senatores, postquam convenerunt, in ara 
Victoriae sacra facerent. Cum vero Christianorum numerus 
et honor auctus esset atque plures in senatum quoque per- 
venissent, quam iniquo animo tales cerimonias tulerint et 
quantopere offensi sint facile intelligitur, cum iam in eorum 
ipsorum ludibrium ara posita et sacra fieri viderentur. Itaque 
ex hac iam aetate saepissime ac summo cum ardore actum 
est de ara Victoriae, utrum submoveretur , an restitueretur, et 
quae res initio minima putabatur, tanti facta est momenti, 
ut per eam imperatorum aut ad veterem cultum inclinatio 
aut Christianorum patrocinium cognosceretur. Christiani idem 
propositum strenue semper persecuti, ut aram invitam tolle- 
rent, imperatores precibus adierunt. Primo, quod sciam a. 357. 
ara remota est Constantii iussu, qui cum eo anno Bomam 
viseret eius aspectu se inquinari et pollui putabat (Ambros. 
Ep. 18, 32). Julianus vero nil fere antiquius habuit, quam 
ut aram restitueret. Valentinianus L, quamquam acerrimus 
et vehementissimus Christianorum defensor, aram tamen non 
sustulit, sed reliquit, quod Ambrosius ita explicavit, quasi 
imperator aram extare omnino ignorasset. Iam videbatur omnis 
dissensio et omne certamen diremptum, cum repente per de- 
cretum Mediolani datum Gratianus aram removeri iussit. Quo 
nuntio accepto senatores et qui alii idem cum eis sentiebant 
summopere perculsi, quonam modo ara restitueretur, delibera- 
bant. Placuit senatui, mitti ad imperatorem legationem, quae 
singula exponeret et ut ara redderetur peteret. Cui legationi 
quis praeficeretur dubium non erat, cum gentis nobilitas, elo- 
quentiae laus, honor publicus et in senatu auctoritas Sym- 
machum unum commendaret. Cuius rei cum rumor divulga- 
retur, primis illius aetatis episcopis, Damaso Romano et Am- 
brosio Mediolanensi , omni modo obnitendum videbatur, quo- 
minus legati quae volebant assequerentur. Itaque libelium 
statim compositum imperatori obtuierunt, quo omnium rerum 
rationibus conversis maiorem senatorum numerum christianae 
religioni addictos et imperatoris decreto, quo ara Victoriae 
tollebatur, laetissimos esse finxerunt, id simul addentes, per 
legatos non totius senatus voluntatem, sed quae pauculi modo 
desiderarent significari. Pro auctoritate, qua Ambrosius cum 
publica fruebatur, tum apud imperatorem pollebat, quid futu- 
rum esset non amplius erat dubitandum, et res inaudita sane 
accidit, ut legatis ne aditus quidem ad imperatorem permit- 
teretur, ita ut infectis rebus Bomam redierint. Neque vero 
cura diu intermissa est. 

2 

A. 384. Symmachus ad dignitatem praefecturae urbanae 
pervenerat, Gratianus obierat, imperium Valentinianus II. ob- 
tinuerat, admodum etiam iuvenis. Iam videbatur petitio 
iteranda, neque vero legatio mittenda, quae coram quid vel- 
lent imperatori exponeret, sed Symmacho negotium datum est 
scribendae petitionis, quae ad aulam Valentiniani per legatos 
deferretur (Ambros. obit. Val. 19). En celeberrimam illam re- 
lationem pro ara Victoriae, quae summam apud omnes movit 
expectationem, deorum cultoribus animos iacentes iam et om- 
nibus de rebus desperantes excitavit, eademque Christianorum 
impetum vehementius inflatum sedatura videbatur, ultimum 
fere exspirantis Komani pominis documentum, libellus cele- 
berrimus communi omnium etiam adversariorum consensu 
propter linguae singularem facundiam et insignem elegantiam, 
argumentorum gravitatem et ratiocinandi accuratam diligen- 
tiam, nohilitatus etiam ex scriptoris ingenua honestate, summa 
morum integritate, eximio patriae et antiquitatis studio, elo- 
quentiae laude fama illustri. Etiamnunc vix erit, qui pagellis 
istis perlectis non commoveatur, cum videat et oculis quo- 
dammodo cernat, in ptatum quam humilem redacta sint prisca 
populi Komani sacra, quae privilegiis omnibus deinceps amissis, 
ut spiritum modo ducere sibi liceat petere videntur, cum anim- 
advertat, qua maiestate cedant et imperium sua fortitudine 
suaque virtute conditum et auctum, suo sanguine suisque la- 
boribus ad summum gloriae fastigium elatum novo aevo, dis- 
simili moribus, diverso sententiis, dispari hominibus relin- 
quant, animi vero granditatem et sublimem nobilitatem ne cum 
moriuntur quidem amittant. 

Exordio utitur Symmachus eo, ut dolorem summum, quo 
perculsus sit senatus, designet. Priori legationi aditum ad 
Gratianum negatum esse ab improbis, qui quanta esset impe- 
ratoris iustitia probe cognovissent. Se duplici officio fungi, 
praefectum quae publice gesta essent proponere, legatum quae 
cives mandassent commendare. Neque curiam suis modo com- 
modis servire, sed ex eius studio imperatoribus quoque sum- 
mam utilitatem redundare, quippe qui uberrimos inde capturi 
essent fructus, cum quae maiores in civitate instituissent le- 
gibusque firmassent, conservarentur atque defenderentur , pa- 
triaeque gloriam eo fore clariorem, quo magis principes, nil 
sibi oontra morem parentum licere intellexissent. Julianum 
patrum cerimonias coluisse, Valentinianum I. non sustulisse; 
huius igitur imitaretur exemplum, si illius sententiam sequi 
non posset. Quemnam tandem esse animo ita barbaris addicto, 
ut Victoriae aram non requirat? Redderetur ergo nomini sal- 
tem honor, qui numini negaretur. „Nam multa" inquit „Vic- 
toriae debet aeternitas vestra et adhuc plura debebit. Adver- 
sentur hanc potestatem, quibus nihil profuit. Vos amicum 
triumphis patrocinium nolite deserere. Cunctis potentia ista 

votiva est, nemo colendam neget, quam profitetur optandam." 
Ornamentum certe curiae fuisse relinquendum. „Praestate" 
pergit „oro vos, ut ea quae pueri suscepimus senes posteris 
relinquamus. Consuetudinis amor magnus est. a Et Constantii 
factum non diu stetisse. Ubinam, ara sublata, in leges et 
verba imperatorum iurarent? Aram illam quasi concordiae 
vinculum arctius quodammodo fidem omnium adstringere, sum- 
mamque auctoritatem senatus sententiis inde accedere, quod 
ordo quasi iuratus decerneret omnia. Constantii factum non 
esse quidem negandum, sed quae alia ille plurima gessisset 
aemularetur, qui nunquam certe tale quicquam commisisset, 
si alius iam antea de via et consuetudine maiorum deflexisset. 
Bt esse certe, quae imitatione digna fecisset, qui nil e privi- 
legiis sacrarum virginum deminuisset, sacerdotiorum sumptui 
non pepercisset, ipse urbem aeternam visisset, senatu duoe 
delubra perlustrasset , deorum nomina in summis fastigiis in- 
scripta legisset, templorum origines percunctatus conditoresque 
miratus esset, et cum alias religiones ipse sequeretur illas 
tamen imperio servasset. At iam utilitatem quoque accedere. 
Cum enim ratio omnis obscura esset, de memoria atque rerum 
secundarum documentis cognitionem numinum venire, itaque 
religionis auctoritatem multis saeculis probatam et a patribus 
receptam esse servandam. Et ut misericordiam eo maiorem 
moveret, orator Romam ipsam in medium producit atque lo- 
quentem facit: „Optimi principes, patres patriae, reveremini 
annos meos, in quos me pius ritus adduxit, ut utar ceri- 
moniis avitis, neque enim poenitet. Vivam more meo, quia 
libera sum. Hic cultus in leges meas orbem redegit, haec 
sacra Hannibalem a moenibus, a Capitolio Senones repulerunt. 
Ad hoc ego servata sum, ut longaeva reprehendar. Videro, 
quale sit, quod instituendum putatur. Sera tamen et contu- 
meliosa est emendatio senectutis." Itaque pacem rogat diis 
patriis, diis indigetibus. Cumque eadem omnes spegtarent 
astra, coelum omnibus commune esset eodemque omnes mundo 
involverentur, nil, inquit, interesse, qua quisque prudentia 
verum inquirat, uno enim itinere non posse perveniri ad tam 
grande secretum. At quasi nimia iam usus in dicendo licentia 
vocem submittit relictaque contentione ad solas se vertit preces, 
quibus utVestalibus immunitas, qua antea usae essent, resti- 
tueretur orat. Nam ex virginibus privilegio privatis cum nul- 
lum sacro aerario accederet commodum, fieri iam non posse, 
ut sub largissimis principibus ea denegarentur , quae.vel par- 
cissimi praestitissent. Abessent igitur ista compendia ab aerarii 
puritate, principumque fiscus hostium spoliis, non sacerdotum 
damnis augeretur. Et quoniam imperatorum mores ab omni 
iniquitate et avaritia remotissimi essent, eo etiam miseriores 
eos videri, qui subsidiis antiquo usu receptis spoliarentur; ad 
solam enim amittentis iniuriam detrahi^ quod auferentis desi- 

derium non moverdt. Sed iam pergit ad tertiam quandam 
rem deplorandam — ius hereditarium sacerdotibus ademptum. 
Obtestatur principis clementiam, id modo concederet, ut testa- 
menta secure dictare liceret neve morientes amplius sollicita- 
rentur. Quo enim iure romanas religiones a romanarum legum 
iustitia prohiberi? Cum liberti legata caperent, servi testa- 
mentorum iure atque utilitate non privarentur, solas virgines 
nobiles sacrorumque ministros praediis hereditate comparatis 
excludi. Nil igitur expedire castum corpus saluti publicae de- 
vovisse, imperii aeternitatem coelestium numine muniisse, im- 
peratorum armis et aquilis virtutem et gloriam sociasse, pro 
omnium salute vota nuncupasse, cum iuris communis expertes 
essent. Servitutem certe ea conditione esse meliorem. Ista 
vero non religionis finibus atque terminis descripta esse, sed 
latius patere, cum ex illa facinorum quodammodo radice 
cunctae humani generis calamitates prorupissent. Illinc famis 
illius terribilis originem esse petendam, quae non terrae ini- 
quitate aliqua exorta, sed divinitus missa esset; ex sacrilegio 
enim siccitatem provenisse et necessario omnibus id periisse, 
quod religionibus negatum esset. Neque unquam proavorum 
teraporibus, qui religionum ministros publice aluissent, tale 
qnicquam accidisse, ut homines vitam silvestribus arbustis 
misere sustentarent et rusticanorum multitudines ad dodo-. 
uaeas arbores confugerent, nunquam antea ex quercorum fruc- 
tibus homines sibi victum procurasse, nunquam eo devenisse, 
ut herbas evellerent; ex victu enim sacerdotibus benigne tri- 
buto terrarum fructus abundantes et copiosos provenisse, neque 
eam fuisse largitatem, sed potius praesidium quodammodo et 
remedium. Iam eos refellit Symmachus, qui rem ita defen- 
dant, ut impefatores sumptu publico merito eam religionem 
privasse dicant, quae aliena esset. Eempublicam, inquit, de 
singulis constare et quod ab ea proficisceretur rursus proprium 
singulorum fieri. Imperatorum esse, ut cum omnia regerent 
suum cuique servarent, et quae ab initio beneficia fuissent, 
usu atque aetate debita fieri. Itaque imperator, ut omnes 
sectas aeque defenderet, eis imprimis prospiceret, qui maiori- 
bus aliquando praesidio fuissent. Et Gratiani mortem attin- 
gens, qui filio non relicto indecore periisset, hanc addit clau- 
sulam: „Eum religionum statum petimus, qui divo parenti 
culrainis vestri servavit iraperium, qui fortunato principi legi- 
timos suffecit heredes. Spectat senior iile divus ex arce si- 
derea lacrimas sacerdotum et se culpatum putat more violato, 
quem libenter ipse servavit. Praestate etiam divo fratri vestro 
alieni consilii correctionem, tegite factum, quod senatui dis- 
plicuisse nescivit. Si quidem constat, ideo exclusam lega- 
tionem, ne ad eum iudicium publicum perveniret. Pro existi- 
matione est temporura superiorum, ut non dubitetis abolere, 
quod probandum est, principis non fuisse." 

Id fere est argumentum celeberrimae relationis Svmmachi- 
anae, qua orator illustris cum initio dicturus esset de sola 
ara Victoriae artioribus his finibus non continebatur , sed lon- 
gius egressus, totum priscae religionis statum percensuit. ^ 

Quae quoniam neque publice recitata, nec statim divul- 
gata est, initio rumor tantum eius percrebuit, qui ipse Christi- 
anos ingenti terrore affecit, verentes, ne imperator disertis- 
simo adversariorum patrono aures praeberet. Quod ne fieret 
simulque ut iuvenile principis ingenium officii sui commoneret, 
quod in defendenda Christianorum causa versaretur, id munus 
Ambrosius a numine sibi iniunctum putavit, vir et a populo 
unice dilectus et in rebus publicis versatissimus idemque summus 
et fautor Valentiniani et consultor. Is, ubi primum de Sym- 
machi petitione fama innotuit, priusquam ipsum exemplar per- 
legisset, brevem argumentorum confutationem composuit eamque 
imperatori obtulit, quae nunc inter eius epistolas fertur 17., 
unde colligas, rationem et viam, qua Symmachus usus erat, 
generatim quidem ei tum iam notam fuisse. 

Ambrosius inde exordium capit, ut omnes, qui sub Bomana 
ditione vivant, imperatoris nominet milites, illius vero summum 
sanctissimumque munus significet militiam pro Deo eiusque 
cultu susceptam. ' Cumque Symmachus in eam sententiam dis- 
putasset, ut nil fere interesse diceret, quo quisque modo 
numen divinum coleret, episcopo talis opinio refutanda vide- 
tur neque ullus admittendus cultus praeter Christianum. „Aliter 
enim" inquit „salus tuta esse non poterit, nisi unusquisque 
Deum verum, hoc est Deum Christianorum, a quo cuncta re- 
guntur, veraciter colat. 44 Gentilium deos daemonia mera esse, 
quibuscum consentire nemini liceret, Mirum certe esse, eo& 
de iniuriis queri, qui nunquam Christianorum sanguini peper- 
cissent, qui ipsa ecclesiarum aedificia subruissent, qui Juliano 
etiam regnante „Christianis loquendi et docendi communem 
usum denegassent". Tantumque abesse, ut quae illi vellent resti- 
tuenda viderentur, ut si iam ablata non essent, statim tollenda 
essent. Monet imperatorem, ne Gratiani statuta et praecepta 
rescinderet neve eorum iliecebris se devinciri pateretur, qui 
mollem imperatoris aetatem fallere conarentur. Utque in rebus 
militaribus is audiretur, qui exercitatus esset in proeliis, ita 
cum de religione ageretur, Deum esse audiendum. „Nullius a 
addit „iniuria est, cui Deus omnipotens anteferatur." Adhor- 
tatur imperatorem, ne eis aures praeberet, qui quamquam ipsi 
Christi nomine appellati, idololatrorum tamen petitioni faverent, 
quae negligentia ipsa iam esset scelesta, nam „quisquis hoc 
suadet sacrificat et quisquis hoc statuit a . Senatum, quem iam 
totum Christianorum esse simulat, periclitari ait, et quusi 
omnes senatores ut sacra facerent cogerentur, argutius sane quam 
verius exclamat: „cuni curia maiore iam Christianorum numero 
sit refetta, persecutionem esse crederet Christianus, qui coge- 

retur tali optione ad senatum venire", „Te ergo a pergit „im- 
peratore Ghristiani in aram iurare cogentur." Sed gravioribus 
iam utitur argumentis, cum dicat, non esse eam senatus peti- 
tionem, sed „paucos gentiles communi uti nomine", quam 
rationem mirabilem certe ita probat, ut narret, ante biennium, 
cum idem aGratiano peteretur, senatores Bomanoset „innumeros" 
alios epistolam misisse ad Damasum episcopum, qua se totos ab 
eiusmodi petitione abhorrere profiterentur, libellumque eum 
a semet ipso Oratiano oblatum esse. Cumque nemo iam non 
quaereret, quanam de causa senatores illi, quo tempore in senatu 
de legatione mittenda agebatur, non modo nil contra dixissent, 
sed omnino ne adfuissent quidem, rem argumento brevised 
debili praecidit his usus verbis: „satis loquuntur quid velint 
qui non interfuerunt, satis locuti^sunt, qui apud imperatorem 
locuti sunt". Exemplum relationis poscit, ut plenius respon- 
deat, nam ut res civiles aliorum iudicio committerentur, ita 
causam religionis sibi esse relinquendam. Et dignitate atque 
auctoritate sua nisus imperatorem, quasi senatui morem gerens 
ipse quoque a religione christiana defecturus esset, acerbissimis 
compellat verbis: „Licebit tibi ad ecclesiam conveijire, sed illic 
non invenies sacerdotem aut invenies resistentem. Quid res- 
pondebis sacerdoti dicenti tibi : Munera tua non quaerit eccle- 
sia, quia templa gentilium muneribus adornasti, ara Ghristi 
dona tua respuit, quoniam aram simulacris fecisti. Voi enim 
tua, manus tua et subscriptio tua opus est tuum: obsequium 
tuum dominus Jesus recusat et respuit, quoniam idolis obse- 
cutus es. Dixit enim tibi : Non potestis duobus dominis servire. 
Privilegia tua sacratae Deo virgines non habent et vendicant 
virgines vestrae ! Cur sacerdotes Dei requiris, quibus petitiones 
profanas gentilium praetulisti. Alieni erroris societatem suscipere 
non possumus. Quid respondebis his verbis: puerum te esse 
lapsum". At, pergit, ne iuventute quidem nimia eum excusari, 
cum pueri quoque intrepido ore contra persecutores Christum 
essent professi. Et ad finem properans in Gratiani memoria 
subsistit, quasi si quae senatus petivisset concederet omnia illius 
decreta abrogarentur , isque eo vulnere a fratre illato gravius 
quam ab ullo hoste laederetur. Ad patrem qiioque provocat, 
quem etiam aram Victoriae plane ignorantem simulat. „Nemo 
ad me detulit, aram esse in illa Romana curia, nunquam tan- 
tum nefas credidi, quod in communi illo Christianorum genti- 
liumque consilio sacrificarent gentiies, hoc est, insultarent gen- 
tiles praesentibus Christianis et inviti Christiani interesse 
sacrificiis cogerentur/ Ad postremum iterum imperatorem ad- 
hortatur, ut id faceret, „quod saluti suae apud Deum intelli- 
geret profuturum". 

Talis erat petitionis Symmachianae refutatio prima, quam 
Ambrosius ubi primus illius nuntius allatus est statim exara- 
vit, sed ita, ut mteliigamus, ratiocinationes, quibus adversarius 



23 

usus esset ei etsi non accurate perspectas, at certe universe 
cognitas fuisse; simulque documento est, qua dicendi impu- 
nitate atque licentia episcopus egerit cum imperatore, quam- 
vis id semper ante oculos posiium habeas, episcopi auc- 
toritatem fuisse celeberrimam et incredibilem quandam, cum 
imperator haesitaret semper et in rebus publicis fluctuaret 
totusque ex illo dependeret. At Ambrosius integro petitio- 
nis exemplari accepto, cum quam priorem scripserat episto- 
lam non amplius sufficere putaret, alteram composuit largio- 
rem, qua adversariorum dicta singula percurrens suis quodque 
argumentis refellere studuit. Est quidem haec in collectione 
omnium epistolarum duo de vicesima. Initio tenuitatem lin- 
guae suae, si comparetur cum Symiflachi facundia, excusat, 
nam „non verborum elegantiam, sed verborum vim esse spec- 
tandam". Tum tria, quae Symmachus argumentis probaverat, 
refellenda sibi proponit, „quod Boma veteres suos cultus re- 
quirat, quod sacerdotibus suis virginibusque Yestalibus emolu- 
menta tribuenda sint, quod emolumentis sacerdotum negatis 
fames secuta publica sit a . Iam ad singula accedit. Cumque 
Symmachus in eam sententiam disputasset, ut per sacra prisca 
populi Komani Hannibalem statueret a moenibus, a Capitolio 
Senonas repulsos esse, inde iam deorum infirmitatem cognosci 
posse contendit Ambrosius, qui ne id quidem impedire potuis- 
sent, quominus hostes sub ipsa urbis moenia succederent. In 
Senonum obsidione apparere nullam deorum vigilantiam. „Ubf- 
nam" quaerit irridens „tunc erat Jupiter? An in ansere loque- 
batur ?" Et cum a Poenis argumenta petivisset adversarius, 
eosdem respondet utrique civitati fuisse deos, qui alteroutro 
populo victore iidem vinci debuissent. Ut vero Victoriae 
lpsius auctoritatem, cui tanta salus, tanta gloria, tot res bene 
et feliciter gestae tributae essent, confringeret, exemplis ex 
historia sumptis demonstrat, illis temporibus, quibus eius ara 
a nullo lacessita illaesa stetisset, cum maximae in rem publi- 
cam irruissent calamitates, nil illam ad defensionem valuisse. 
Cumque Symmachus ipsam Romam loquentem fecisset et de 
gloriosa atque cana senectute misericordiam moventem, Ambro- 
sius eadem utitur prosopopoeia, diversissima vero sententia. 
„ Non erubesco cum tuo orbe longaeva converti . . . Erubescat 
senectus, quae emendare se non potest. Non annorum canities 
est laudanda, sed morum, nullus pudor est, ad meliora transire." 
Gentilium religiones ab hominibus excogitatas christianae fidei 
opponit a Deo revelatae. Et quoniam gentilium imperatores 
suos tantum deos honorassent, christiano imperatori alios praeter 
Christum deos nullomodo esse colendos. Paganis, pergit, quae- 
stum et luorum videre necessarium, sine quo ceremoniae illo- 
rum periturae essent, numerum vero Christianorum verbera- 
torum, proscriptorum , necatorum illis ipsis suppliciis auctum 
esse. Inde facilis fit transitus ad alteram adversariorum rationem 

percensendam , qua ut emolumenta sacerdotibus virginibusque 
Vestalibus darentur poposcerat. Quam ignominiosam ait videri 
immunitatem illam adeo necessariam! Non ergo gratuitam 
esse virginitatem, sed solis honoribus et praemiis provocatam, 
immo ita quoque vix quemquam allici, cum numerus Vestalium 
perexiguus, vix septem puellae captae essent. Christianas contra 
virgines nullis pulchritudinis lenociniis, nullis purpurarum 
insignibus, nullo deliciarum luxu ut sua sponte continentiam 
profiterentur adduci. Cumque gentiles ut ad sacerdotes suos 
praemia et beneficia deferrentur petivissent, opponit eis Christi- 
anos, „qui, quamquam eis etiam privatae successionis emolu- 
menta denegentur, non tamen conquerantur". lam qua summa 
iniuria in Christianos animadvertatur exemplis prolatis pate- 
facit atque illustrat. „Quod sacerdotibus fani legaverit chri- 
stiana vidua valet, quod ministris Dei non valet." Et reliquis 
iniuriis percensis gloriabundus Christianorum mores laudat. 
„Possessio ecclesiae sumptus est egenorum. Numerent, quos 
redemerint templa captivos, quae contulerint alimenta pauperibus, 
quibus exulibus vivendi subsidia ministraverint. Praedia igitur 
intercepta sunt, non iura. u Iam ad famem devenit, qua deo- 
rum iram significari putabant, quod argumentum cum totum 
quodammodo vacillaret et claudicaret, non sane ita difficile 
erat irridere. Commemorat, quoties vigente etiam prisco deo- 
rum cultu homines rei frumentariae inopia laboraverint, et 
quam iniustum futurum fuisset significat, si propter laesos 
sacerdotes paucos omnes punirentur homines, „inclementior 
enim esset vindicta, quam culpa". Quidni dei contumelias eo 
tempore ulti sint quaerit, cum toto terrarum . orbe templorum 
iura tollebantur. An tum demum iniuriarum eis in mentem 
venisse? Qui vero id explicari, quod proxima statim messis 
secuta sit fertilissima, ipsoque illo anno infausto pleraeque 
provinciae frugibus redundaverint, Gallia videlicet, Panno- 
nia, Bhaetia, Liguria, Venetiae. Quae vero adversarii polli- 
citi erant, fore ut imperatores a deis, si modo eos publice coli 
curassent, defenderentur, omnino negat. Gentilium enim sacra, 
quibus ne ipsi quidem idololatri custodirentur, eo etiam minus 
salutis adlatura imperatoribus, qui numinibus non addicti essent. 
Contra Symmachum, qui ut mores et consuetudines maiorum 
servarentur, poposcerat, Ambrosius ea ratione utitur, ut omnia 
paulatim in melius converti dicat neque priore loco semper 
manere. Mundum ipsum initio molem fuisse indigestam et 
progressu temporis discrimine facto coeli, maris, terrae formam 
suam recepisse, similique modo humum floribus primum, tum 
fructibus ornari. Eadem ratione homines quoque procedenti- 
bus annis infantiae sensus deponere; itaque christianam reli- 
gionem in locum priorum successise. „Nulla enim" inquit, 
„sine adversario corona victoriae, sed explosa ea opinione, quae 
ante convaluit, id quod erat verum iure praelatum est." Eun- 

dem progressum necessarium, per quem meliora semper in 
locum priorum succederent, inde etiam probari dicit, quod 
Komani ipsi, non contenti deis, quos primos et proprios ha- 
buissent, aliarum quoque gentium numina recepissent^ Vic- 
toriam, quam illi deam putarent, munus esse, non potestatem, 
donari eam, non dominari. Cuius ara si in curia reponeretur, 
ingentem christianis senatoribus imminere iniuriam, cum gen- 
tiles, quibus plateae simulacris refertae non sufficerent, in com- 
muni quoque consilio communem conditionem aspernarentur. 
Eem iam ad ipsam imperatoris fidem pertinere, qui idem co- 
geret, quae iussisset. Et quoniam Gratiani repentinus interitus 
nonnullis videbatur ortus a deorum negligentia, perversam 
hanc ratiocinationem refellit prolatis aliorum virorum exem- 
plis, qui quamvis deorum numina summo studio coluissent, 
tamen fortunae repentinas et subitas vicissitudines non vitassent. 
Pompeium, quo beatiorem neminem unquam Romana templa 
habuissent, spadonis manu occubuisse, Cyrum misero modo 
periisse, Hamilcarem, qui toto proelii tempore inter medias 
acies dimicantes sacrificia fecisset, cognita suorum clade in 
ipsos quos adolebat ignes se praecipitasse, Julianum denique, 
haruspicum responsis male credulum, revertendi facultatem 
sibi ademisse. At iam ad finem tendens asseverat Ambrosius, 
lacessentibus se tamquam non lacessitum respondisse, relatio- 
nem refellisse, non superstitionem exposuisse. Portremo im- 
peratorem admonet, ut cum priores principes patrum cerimo- 
nias coluissent, recentiores non amovissent, ipse gentilium ritus 
non modo non sequeretur, sed fratris statuta servaret. 

Symmachi relatio cum in consistorio principis recitata 
est, omnium animos adeo commovit, ut una voce ei obsequen- 
dum esse qlamitaretur. Sed contrarium evenit ; nam Valenti- 
nianus, puerulus tredecim annorum, cui tam gravis causae iu- 
dicium habendum esset, neglectis reliquorum sententiis totam 
rem ad matrem et Ambrosium detulit. Quibus auctoribus nemo 
mirabitur factum esse, ut senatus Eomani petitio per Sym- 
machum prolata reiceretur. Qua de re videnda est Ambrosii 
cum ep. 57, 3, turii obit. Val. 19: „Et cum universi, qui in 
consistorio aderant, christiani pariter atque gentiles dicerent 
esse reddenda, solus velut Daniel excitato in se Dei spiritu 
arguebat perfidiae Christianos, gentilibus obviabat dicens: quod 
pius frater eripuit, quomodo a me putatis esse reddendum? 
cum in eo et religio laedatur et frater, a quo se nollet pietate 
superari." 

Talem habuit exitum petitio senatus Eomani iussu a summo 
illius aetatis oratore habita. Sed quamquam ille operam et 
oleum, ut dicunt, plane perdidit, ingentem tamen excitavit 
apud alteros admirationem, indignationem apud alteros. Exorti 
etiam sunt in maxima hac animorum omnium conturbatione, 
qui Symmachi argumenta suis rationibus refellerent, quorum 

scriptiunculas, plures quidem, ut iudicare licet, deperditas esse 
• certe non nimis dolemus. Ad nos pervenere duo Prudentii 
libri versibus hexametris in Symmachum scripti, digni omnino, 
qui legantur. In altero libello deorum numina generatim per- 
censet poeta christianus, in altero ipsam Symmachi orationem 
sibi redarguendam proposuit. Neque vero tum ultimum de 
ara Victoriae actum est. Postulata saepius repetita semper 
negligebantur, velut a. 388. a Theodosio, a. 392. a Valentiniano ; 
qua de re agit Ambros. ep. 57. et imprimis Prosper Aquitanus, 
per quem docemur, eius quoque petitionis, quae ad Theodosium 
missa est, auctorem fuisse Symmachum, eumque ab imperatore 
graviter esse punitum, quae res, nisi religiosissimorum testium 
fide confirmata erit, eo nos habebit magis incredulos, quod 
maximam atque insolitam Theodosii in Symmachum clemen- 
tiam iam novimus. Narratio haec Aquitani habetur in libello 
de promissionibus Dei, parte 3., promissione 3^.: „Theodosii' 
vero religiosi principis imperio per Jovium et Gaudentium 
comites omnia templa expoliata, quae vana figmenta, quis 
nostrum permittitur ignorare. Cui Symmachus ille, mirabili 
eloquio et scientia praeditus, praeconio laudum in consistorio 
recitato, subtili arte, qua valuit, aram Victoriae in senatu 
restitui christiano ut noverat principi intimavit. Quem statim 
a suis aspectibus pulsum in centesimo lapide rhedae non stra- 
tae impositum ea die manere praecepit." 

IV. De Symmachi scriptis. 

Cum adhuc de publica Symmachi vita egerimus, altera 
restat pars absolveuda, quae est de summis laudibus, quas ille 
celeberrimis litterarum studiis assecutus est. Neque ab instituto 
nostro longius aberraturi videbamur, si qualem litterarum 
habuisset curam quibusque auctoribus legendis ingenium prae- 
stantissimum maxime excoluisset, quam brevissime fieri posset 
inquireremus. Morbis cum frequentibus, imprimis pedum dolo- 
ribus, quominus publicis semper rebus operam daret, impedire- 
tur et natura ipsa ad vitam magis famiiiarem et rusticam, 
quam publicam et forensem inclinaret, quantum ei respublica 
otii tribuit ad discendam antiquitatem contulit. Iam totus 
animus ad priscorum temporum contemplationem revocabatur, 
ex quorum disciplina et remedia petivit ad plurima novae 
aetatis mala perferenda et vires, quoties evanescerent , semper 
refecit ; legendis enim veterum scriptis homines „contra omnia 
fortunae tela firmari" ipsa scripsit ep. 9, 123. Quam pauci iam 
tum fuerint, qui eo animo ad lectionem veterum accederent, 
ipse lamentatur ep. 3, 11: „Itaque, ut ipse nonnunquam prae- 
dicas, spectator veteris monetae solus supersum, ceteros deleni- 
menta aurium capiunt." Neque intra Latinorum fines se con- 
tinebat, sed Graecos quoque bene calluit, quorum in epistolis 

inde intelligas, quod integros saepius locos ex eis desumptos 
verbis paululum mutatis orationibus inspersit et in scribendo 
haud raro sententias eorum immiscuit, velut comicorum epp. 
1, 23; 1, 78; 9, 84; 9, 114; Horatii ep. 1, 4. At historicos 
potissimum studiosa manu versabat, velut Sallustium ep. 4, 24; 
Caesarem, Livium ep. 4, 18; Plihii Secundi germanica bella 
ep. 4, 18. Id quoque intelligitur, eius aetate libros nunc 
deperditos etiam extitisse et scriptores, quos nostra tempora 
mancos habent, integros fuisse. Livius, ut exemplum profe- 
ram, totus etiam legebatur (ep. 9, 13). Quod vero ad linguae 
elegantiam et ornatum pertinet, neminem, ut par est, M. Tullio 
potiorem habuit. Ausonii enim scripta ubi summis laudibus 
effert, nominat ea ep. 1, 31: „Tulliano melle oblitam festivi- 
tatem", et amicum in historia scribenda venusto sermone usum 
ita celebrat, ut dicat ep. 9, 110: „Prope est, ut te arguere 
debeam, quod saeculo nostro Tulliani stili famam parcus in- 
videas." 

Iuvenis Symmachus quoque, ut fieri solet, carmina com- 
posuit, quorum tria etiam extant brevissima. Primum (ep. 1, 1) 
hexametris exaratum agit de Acyndini cuiusdam pictura, altero 
(ep. 1, 1) Baulorum historiam tractat, tertio (ep. 1, 8) Cam- 
paniae pulchritudinem celebrat. Quamquam a patre summo- 
pere laudatus (ep. 1, 2), ipse iam tum modeste de semet ipso 
iudicavit, cum ad patrem scriberet ep. 1, 1: „liceat inter olores 
canoros anserem strepere." At poetica haec exercitia mox in- 
termisisse videtur, cum eorum mentionem amplius non fecerit. 
Cum omnium studiorum atque occupationum cardo in arte 
oratoria verteretur, per quam summam gloriam sibi paravit, 
prae hac cura reliquas litteras neglexisse videtur. Cf. ep. 9, 
33: „Assectatores diligo litterarum, non quod mihi cum tali- 
bus studiis ulla cognatio sit, sed quia professio bonarum ar- 
tium quasi pulchritudo etiam in alieno corpore locata delec- 
tat." Philosophiae ignarum ipse se profitetur ad Ausonium 
scribens ep. 1, 29: „Tune, inquies, audeas de philosophis iu- 
dicare. Licet alienas spectare virtutes. Nam et Phidiae Olym- 
pium Iovem et Mironis buculam et Polycliti canephoras rudis 
eius artis hominum pars magna mirata est." Tempora vero 
oratori non erant commoda. Cum enim omnis paulatim po- 
testas ad imperatores delata esset, neque amplius libere pu- 
"blice loqui liceret, oratori in»rebus forensibus os quodammodo 
erat ocClusum. Quid autem dicam de senatu, qui omnem 
gravitatem adeo penitus amiserat, ut cum nullam amplius 
servasset auctoritatem , iam res de quibus ageret tantum mi- 
nimas et infimas habuit. Duo igitur oculi, per quos elo- 
quentia Bomana summum artis fastigium nacta late splen- 
debat, cum eruti essent, misericordiam fere movet, quod ab 
imperatoribus quibusdam clementioribus libertatis speciem ali- 

quam redditam audimus, velut cum Yalentinianus I. a Sym- 
macho his verbis laudatur (laud. Val. 2, 22): „Sonet apud 
te libertas forensis eloquii, quam dudum exulem tribtinalibus 
reddidisti. Euri emeritus torpetat orator; quibus facundiam 
natura dederat, officium vis regebat." Cf. etiam laud. Grat. 2 
„Tunc primum (Gratiano septenni consule) forensis industria 
lege quondam silentii subiugata liberos oculos ad tuum tri- 
bunal erexii Cum in amplissimo magistratu illustre quiddam 
et dulce resonantia decreta sancires, sensim intelleximus ad 
honesta officia facundiam posse remeare." 

Ad ipsa scripta percensenda cum devenerimus, distin- 
guendum omnino videtur. Iiaque primum agemus 

A. de orationibus. 

Antequam in singulas accuratius inquiramus, id quod 
supra iam attigimus hoc quoque loco est commemorandum, 
haberi videlicet in orationibus saepissime veterum auctorum 
locos in novum usum conformatos. Huc praeter alia id per- 
tinet, quod in laud.Valeni I, 2 Ciceronis verba recitantur ex 
divin.. in Caecil. 12 desumpta et in laud. Grat. 9 Vergilii 
locus paulo mutatus commemoratur. Quod si in paucularum 
orationum minutis fragmentis talis imitatio etiamnunc di- 
noscitur, quantam eam fuisse putemus tota orationum inte- 
grarum serie. Inter orationes, quas Symmachus habuit, plures 
sunt panegyricae, de quo genere dicendi verba quaedam facere 
non videbatur alienum esse. Imperatorum temporibus usus 
percrebuit principes per panegyricos laudandi, cuius generis 
primum idque praestantissimum exemplar Plinii panegyricus 
in Traianum extat, qui dulcissimo et elegantissimo sermone 
conscriptus nimis tamen iam in adulationem vergit. Cum pro- 
cedentibus annis neglecta omni verae gloriae cura adulatio 
sola per istos panegyricos appeteretur, non facta illustria or- 
nare, non res bene et fortiter gestas laudare, non ingeniivir- 
tutes digno praeconio celebrare, non morum integritatem iusta 
praedicatione efferre in animo habebant oratores, sed quamvis 
rem vel maxime vulgarem et ignobilem quibuslibet laudum 
cumulis augere studebant. Quid quod tales panegyrici coram 
ipsis imperatoribus saepe vehementissima vituperatione quam 
laudibus multo dignioribus recitabantur , vel saltem fami- 
liaribus imperatorum praesentibus praelegebantur, qui per 
inveteratam atque innatam adulationem mentis sanae amplius 
fere non compotes laudes principum nonnisi immoderatissimas 
ferebant. Neque Symmachus a lege illa atque norma, in 
quam laudationum istarum scriptores per diuturnum usum 
iam pervenerant, recessit, sed quod in reliquos huius aetatis 
panegyricorum scriptores, idem in illum quoque cadit, Ipsam 
orationum censuram acturis initium videtur faciendum a laudi- 

bus Maximi y quae ei male cesserunt. Rem ipsam ' quoniam 
supra iam commemoravimus, hoc loco testimonia proferemus. 
Testis praestautissimus est Cassiodor. hist. trip. 9, 23: „Verum 
imperator Theodosius dum tyrannum aggrederetur, cognos- 
centes Maximi milites praesentiam instructionis imperialis et 
signorum eius adventum, nec famae quidem ipsius impetum 
sustinere praevaluerunt, sed apprehendentes tyrannum vinc- 
tum ei protinus obtulerunt, qui eodem consulatu peremptus 
est septima et vigesima die Augusti mensis . . . Tunc igitur 
imperatores Valentinianus et Theodosius peracta victoria ve- 
nere Bomam. Erat enim cum eis pariter et Honorios valde 
puer • . . Dumque in Komana urbe morarentur festivitates 
pro victoria celebrantes, tunc suam bonitatem circa Symmachum 
exconsulem Theodosius imperator ostendit. Is enim Symma- 
chus inter senatores praecipuus habebatur eratque Komani 
eloquii eruditione mirabilis, cuius multi quoque reperiuntur 
libn. Scripsit autem Maximi laudem eamque recitavit, unde 
postea reus maiestatis esse videbatur. Quamobrem mortem 
metuens confugit in ecclesiam. Verum imperator, cum esset 
perfectissimae christianitatis et non solum suae fidei sacerdotes 
nonoraret sed etiam Novatianos, qui proxime ipsius fidei de- 
creta servarent, Leontio tunc Bomano episcopo ecclesiae Nova- 
tianorum roganti beneficium conferens, Symmachum absolvit 
a crimine. (Jumque veniam Symmachus meruisset, Apologeti- 
cum, id est satisfactionalem librum Theodosio conscripsit im- 
peratori." In hac narratione plana et perspicua id modo mira- 
bile inest, quod a. 388., quo Maximus interfectus est et orator 
in ecclesiam confugit, iam nominatur exconsul, cum a. demum 
391. primum, quod scimus, consulatum gesserit. Eadem nar- 
ratio habetur apud Niceph. Callist. hist. eccl. 12, 21; Socra- 
tem h. e. 5, 14; Suidam s. v. xa&oaitooig. Symmachus ipse 
rem ingratissimam demisso animo et verbis flebilibus attigit 
ep. 8, 69: „Unum quippe hoc litterarum genus (epistolas dicit 
scribendas) superest post amaros casus orationum mearum, 
quod me ad usum scnbendi possit allicere." Ad apologeticum 
librum Theodosio missum spectant, quae sunt in ep. 2, 13: 
* „Cum civiles et beilicas laudes dommi nostri Theodosii stili 
honore percurrerem (magis enim contigisse me omnia, quam 
satis fecisse singuiis fateor), etiam leges eius bonis pacis ad- 
miscui, quas ut noveram priscis ademisse admirationem, ita 
reservasse novis parem gloriam non putabam etc u . Pauculi hi 
versus modo proiati iam demonstrant oratorem laudationum 
cothurno ingredientem et viam ab omnibus tritam ipsum quo- 
que carpentem. 

Orationum, quae iam prorsus deperditae habebantur, 
fragmenta quaedam A. Maius invenit primusque edidit Me- 
diolani 1815., ad quae postea pauca quaedam accesserunt. 

Cui ea oratoris imago obversatur, quam universus illius 
aetatis consensus refert, is expectatione falsus a legendis istis 
fragmentis desistet. Tres sunt laudationes, quarum duae in 
Valentinianum seniorem Augustum, tertia in Gratianum Augu- 
stum habita. Omnia, qtlae in tali panegyricorum genere vitu- 
peranda denotabantur, in Symmachi quoque orationibus occuf- 
runt, eadem nimia imperatorum adulatio, idem qui apud reli- 
•quos sermo. Ceterarum orationum fragmenta- eadem dicendi 
arte composita argumenti sunt multo inferioris. Cum mos 
aetate illa increbuisset, ut qui consulatu dignissimi viderentiir, 
eos senatus designaret, principes confirmarent, Symmachus ora- 
tione quae inscribitur „laudes in patres" hanc consuetudinem 
omnibus quae unquam fuissent multo esse potiorem contendit. 
Oratione „pro patre" dicta, quam in senatu habitam esse 
pluribus ipsius locis manifesto convincitur, senatui patris gra- 
tias, qui consul fuerat creatus, refert et in nova aetate lau- 
danda commoratur. In eis, quae „pro Trygetio" dixit, ita or- 
ditur, ut senatui gratias agat, quod patrem propter iniurias 
ruri viventem mox tam honorifice revocassent, quo facto Try- 
getium, praeturae candidatum, summopere commendat. Cum- 
que ea fuerit consuetudo, ut qui ordinem senatorium adpete- 
rent laudatores haberent, a quibus commendarentur, Ijoc officio 
fungitur Symmachus in oratione „pro Synesio," qtia eum ho- 
nore senatorio dignum ostendit. „Oratio pro Severo" laudes 
complectitur Severi cuiusdam, qui post munera quaedam sancte 
administrata in senatum lectus erat. 

Attamen quamquam orationum fragmenta non ita mag- 
nam expectationem movent, illius certe aetatis facundissimus 
et disertissimus erat, quae res maximo testium numero con- 
firmari potest. Nam ut Cassiodori locum supra commemo- 
ratum taceam, idem Variar. 11, 1 in fine „facundissimi Sym- 
machi eximium dictum" profert, et simile legimus iudicium 
Nicephori Call. h. e. 12, 21 in fine et Socratis h. e. 5, 14. 
Iam vero ex ipsius epistolis quantopere laudes eius apud 
omnes aequales celebratae fuerint, cognoscimus. Orationes suas 
laudatas dicit a Syagrio ep. 1, 96; ab Hesperio ep. 1, 78; 
a Minervio ep. 4, 18; laudes iam ad universos penetrasse ipse 
profitetur ep. 5, 47 : „Scribis reverentiam nostri ad omnes vi- 
gere. Gaudeo huiusmodi testimonio, sed profiteor opera tua 
fieri, ut taliter vireat existimatio mea. a Similiter epp. 1, 52; 
1, 105; 3, 7; 5, 43. Quanti habitus sit luculento testimonio 
Macrobius est, qui eum participem esse voluit collocutionum, 
quas Saturnalium tempore habitas fingit. Saepius honestissi- 
mam eius facit mentionem, velut 1, 1, 4; 1, 2, 14; 1, 4, 26 
etc, imprimis 5, 1: „Quatuor sunt genera dicendi: copiosum, 
in v qno Cicero dominatur, breve, in quo Sallustius regnat, sic- 
cum, quod Frontoni ascribitur, pingue et floridum, in quo PK- 
nius Secundus quondam et nunc nullo veterum minor Sym- 

machus luxuriatur. a Quam honorificum Ausonius de eo iudi- 
cium fecerit et supra notavimus et ex ep. 1, 32, quam ad 
Symmachum dedit, cognoscas, quae solis eius laudibus referta 
est. Neque vero latinae linguae finibus eius gloria circum- 
scripta erat, sed ad Graecos quoque eius laudes penetraverunt, 
ex quorum numero Libanius multis in rebus Symmachi simil- 
limus, epistolam (75) insignem ad eum dedit. 

Quid, quod non aequales modo et socii cum latini tum 
graeci, sed infestissimi quoque adversarii, qui de petitione, 
quam pro ara Victoriae habuit, acerbissime cum eo decerta- 
verant et vehementissime in eum invecti erant, aequo animo 
summas ei laudes oratorias concedebant, immo planis verbis 
sua sponte etiam eum celebrabant. Ecquidnam gloriosius est 
eis, quae Ambrosius initio secundi libelli contra Symmachum 
scripti profitetur: „Aurea ejiim est lingua sapientium litte- 
ratorum, quae phaleratis dotata sermonibus et quodam splen- 
dentis eloquii velut coloris pretiosi corusco resultans capit 
animorum oculos specie formosi visuque perstringit. a Pruden- 
tius, ut alterum testem in medium proferam, priusquam ipsum 
argumentum sibi propositum adeat, non modo imparem se 
Symmachi facundiae appellat, sed ipsi gloriam summi ora- 
toris aequo animo attribuit. Eius versus I. 633 sqq. hac in 
quaestione praetermittendi non sunt: 

„0 linguam miro verborum fonte fluentem, 
Romani decus eloquii, cui cedat et ipse 
Tullius, has fundit dives facundia gemmas, 
Os dignum aeterno tantum quod fulgeat auro, 
Si mallet laudare Deum, cui sordida monstra 
Praetuiit et liquidam temeravit crimine vocem, 
Haud aliter, quam si rastris quis tentet eburnis 
Coenosum versare solum, limoque madentes 
Excolere aureolis si forte ligonibus ulvas. 
Splendorem dentis nitidi scrobis inquinat atra, 
Et pretiosa acies squalente sordet in arvo. ft 
Iterumque I. 649: 

„Jnlaesus maneat liber excellensque volumen 
Obtineat partam dicendi fulmine famam. a 
Quae laudationes, quamvis nimis auctae et exaggeratae, 
eo tamen maioris videntur momenti, quod ab eo profectae 
sunt, qui nisi necessitate coactus omni certe assensu absti- 
nuisset. Idem de Symmacho addit II. praef. 56: 

„quo nunc nemo disertior 
exultat, fremit, intonat, 
ventisque eloquii tumet. a 
Alia, velut quod eum II. 644 appellat „orandi arte po- 
tentem" et quae etiain habentur eius generis eo facilius prae- 
terire licebit, quod cum gravissimis locis modo prolatis com- 
parata momenti multo levioris sunt. Quae protulimus docu- 

menta satis superque ostendunt, quam summis laudibus uno 
consensu ab omnibus doctis non solum defensio, quam sus- 
ceperat arae Yictoriae, sed universae omnio eius orationes 
elatae sint. 

Quod si cum his singularis gloriae praeconiis iudicium, 
quod ipse de se habuit, confertur, profecto viri incredibilis 
quaedam et rara modestia agnoscitur. Nam ut taceaqi, quod 
ad patrem scripsit ep. 1, 1: „omnjs quippe ostentatio non 
caret suspicione mendacii, quia quicquid assumitur proprium 
non putatur," multis etiam locis severissime de semet ipso 
iudicat, velut cum se nominat „ingenii pauperis" (ep. 9, 88), 
linguae modicum (ep. 7, 20), tenuis facundiae et paupertini 
ingenii (ep. 8, 22), mediocrem iudicem (ep. 8, 22). Ad Pro- 
tadium scribens se „elegantia sermonis imparem u nominat 
(ep. 4, 26). Quid quod desperationis fere confessiones haben- 
tur. Ep. 4, 45: „Fiducia mihi stili atque ingenii nulla est, a 
et ad Vitalem, virum nunc plane ignotum, haec misit verba, 
ep. 8, 49: „te submittas ad mediocritatem scriptorum meorum, 
ne retundatur officium meum, dum desperatur imitatio." Amici 
laudes, quibus orationes suas celebratas cognovit, quasi indig- 
nissimus non admisit (ep. 9, 87). 

Frocedentibus annis et senectute appropinquante scripta 
sua aridiora facta esse, ipse testatur ep. 4, 28: „Nunc graves 
quoque anni, si quid de pectore meo stillabat, ebiberunt. u 

Orationes, quae plausum tulerant, paulo post quam ha- 
bitae sunt cum ederet (ep. 3, 7), amicorum opinionem saepe 
consuluit. Ex ep. 4, 64 intelligitur , eum amico cuidam quin- 
que orationes etiam ineditas misisse eiusque censuram popo- 
scisse. Cf. ep. 1, 52. 

B. Epistolae. 

Mire fortuna iusit in scriptis Symmachianis. Nam cum 
ex amplo orationum numero, quae omnium aequalium communi 
consensu summopere celebrabantur , nil fere ad nostram aeta- 
tem pervenerit, et quae lacera fragmenta temporum iniuriam 
toleraverunt non sulticiant, ut oratoriae gravitatis imaginem 
restituant, epistolas eiusdem auctoris, quas fere integras etiam 
habemus servatas, illius aetatis scriptores nunquam comme- 
morant. Priusquam vero accuratiorem epistolarum censuram 
aggrediamur, praemonenda sunt quaedam de ratione, quae in 
litteris mittendis tum usujecepta fuerit. Quo tempore Koma- 
norum respublica iam ad occasum vergebat, consuetudo exorta 
est, ut litterae uberiores et scriberentur et ederentur. Nam 
cum in imperio ingenti et vastissimo res gestae vel quae alia 
maioris momenti accidebant publice non divulgarentur, consen- 
taneum certe erat, ut ii imprimis , qui amplioribus in civi- 
tate muneribus fungebantur, amicos et alios, quorum intererat, 

de eis quae evenissent per epistolaa oertiores faoereni Inde 
facile eo progrediebantur , ut quas scriberent epistolas iam 
non solis amicis et familiaribus , sed maximo eruditorum ho- 
minum numero destinarent. Ita factum est, ut in hoc scribendi 
genere litterarum formam tantum retinerent, reliqua eo iam 
componerent consilio, ut in plurimorum manus pervenirent, ex 
epistolarum forma vero sibi libertatem dicendi peterent, ut 
quasi familiariter cum familiaribus agerent liberiore quodam ser- 
mone de rebus publicis dissererent. Quamquam imperatorum 
aetate per acta illa diurna, quae iam edi coepta sunt, scribendi 
ista incitatio et quodammodo necessitas aliquantulum remota 
est, mansit tamen studium de rebus, quae vel publice vel in 
litteris notabiliores yidebantur, per epistolas agendi. Quid, 
quod eo usque perventum e$t, ut ipsae quaestiones philosophicae 
hac forma induerentur, ex quo genere L. Annaei Senecae epi- 
stolas esse constat. Ab hac scribendi consuetudine multum 
differunt Plinii epistolae, quas ille ad amicos scripsit de rebus 
publicis, privatis, domesticis, ad quas exarandas summam con- 
tulit diligentiam et artem, ita ut pjrorsus ex scriptoris senten- 
tia etiam nunc habeantur elegantissimae latinitatis monumenta. 
Idcirco eis, qui suaviorem sermonem appetebant, antiquitus 
iam imitandus proponebatur, qua de re digna est quae relega- 
tur Sidonii Apollinaris ep. 1, 1, unde cognoscas, quid illa aetate 
de exemplaribus censuerint, quae in arte scribendarum litte- 
rarum imitarentur atque exprimerent: „Diu praecipis, domine 
maior, summa suadendi auctoritate, sicut es in his, quae de- 
liberabuntur, consiliosissimus, ut si quae litterae paulo poli- 
tiores varia occasione fluxerunt, prout eas causa, persona, tem- 
pus elicuit, omnes retractatis exemplaribus enucleatisque uno 
volumine includam, Quinti Symmachi rotunditatem, Cai Plinii 
disciplinam maturitatemque vestigiis praesumptuosis insecutu- 
rus. Nam de Marco Tullio silere in stilo epistolari melius 
puto, quenv. nec Ticianus totus sub nominibus illustrium femi- 
narum digna similitudine expressit." Iam hic notandum videtur, 
Sidonium Apollinarem unum huius aetatis esse scriptorem, qui 
epistolarum Symmachi mentionem fecerit. 

Ad quas cum ipsas iam devenerimus, numerum earum cog- 
noscimus esse 964, quae in decem libros distributae, si exce- 
peris epp. 1, 2 patris, 1, 32 Ausonii, 10, 72 Honorii, 10, 74 
presbyterorum, 10, 75 Honorii, 10, 77 Honorii, 10, 79 Con- 
stantii, 10, 80 Honorii, 10, 82 Honorii, omnes a Symmacho 
scriptae sunt. 

Quicumque amplam et vastam epistolarum copiam con- 
sideraverit, quarum maior pars ad eos viros data est, qui aut 
honores in civitate principes obtinebant, aut cum privati essent 
litterarum studiis et laudibus vel alio quodam modo excelle- 
bant, magnum certe hinc speret proventurum adminiculum ad 
pernoscendam temporum illorum summam varietatem. Quod 

utinam esset. At contrarium paene accidit. Nam maior epi- 
stolarum numerus tantum abest, ut teroporum gravitatem per- 
sequatur, ut minimi et infimi sit argumenti. Plurimae agunt 
de commendandis amicis, iuvenibus, aliis, de filii quaestura et 
praetura, aliae querimonias continent de mala valetudine, ex- 
cusationes negligentis simulque promissiones frequentioris scrip- 
turae et alia id genus. Ipse Symmachus litteras omni argu- 
mentorum gravitate carentes conqueritur, cum scribit (ep. 3, 
10) : „Expectas a me litteras largiores ... sed velim tibi ver- 
borum copiam displicere. Nam quid agat, quo se vertat, ubi 
immoretur cassa rebus oratio." Id certe perquam mirum vide- 
atur oportet. An ullo modo verisimile est, virum eum, qui 
quoad vixit principem in senatu obtinuit locum, summis hono- 
ribus functus est, praestantissimos illius aetatis viros amicos 
habuit, ipse inter familiares imperatorum numerabatur, in epi- 
stolis, quas ad viros sibi sumraa amicitia devinctos eosdemque 
honestissimos dedit, alia quae commemoraret non habuisse, 
nisi malam valetudinem suam vel rerum de quibus scriberet 
paucitatem. Quid, quod celeberrimae petitionis, quam habuit 
pro ara Yictoriae, per quam totus terrarum orbis excitatus est, 
tot epistolis ne semel quidem fecit mentionem. Adde, quod 
litteras non ad ignotos quosdam homunculos, qui nullius vide- 
rentur auctoritatis , misit, sed ad viros splendidissimos et in 
civitate ornatissimos. An erit, qui sibi persuadeat, Ausonios, 
Praetextatos, Probos, Syagrios, Flavianos, Eutropios tales fuisse, 
quibuscum de solis rebus exiguis atque vilibus ageretur. Minime 
certe. Quod unde factum esset cum perquireremus, duae occur- 
rebant causae. Omnium primum monendus es, ne eis decipi- 
aris, quae habentur in epistola ad Flavianum missa (ep. 2, 35) : 
„Quousque enim dandae ac reddendae salutationis verba blat- 
terabimus, cum alia stilo materia non suppetat? At olim paren- 
tes etiam patriae negotia, quae nunc angusta vel nulla sunt, 
in familiares paginas conferebant. Id quia versis ad otium 
rebus omisimus, captanda sunt nobis plerumque intentata 
scribendi semina, quae fastidium tergeant generalium litte- 
rarum." Nam ut nonnunquam haec excusatio valuerit, in 
omnes epistolas certe non cadebat. Causa prorsus alia erat. 
Quoties res quaedam gravioris momenti nuntianda erat, pro- 
priae chartulae seorsim inscripta tabellario tradebatur, qui ut 
hos codicillos nonnisi ipsi illi traderet, ad quem missus erat, 
iubebatur, simulque ei litterae committebantur, quae res gene- 
rales modo de valetudine et quae alia suut eius generis con- 
tinebant et ut ab omnibus legerentur destinatae erant, cum 
codicilli illi, quos priores denotavi, uni tantum legendi essent. 
Ad nos ex Symmachianis epistolis solae fere generales per- 
venerunt, cum libelli illi, quibus graviora continebantur , de- 
perditi sint, unde facile mira illa epistolarum simplicitas ex- 
plicatur. 

Bestat, ut huius ratiocinationis argumenta proferam, quae 
non ex reinoto fonte hausta, sed ex ipsius Symmachi locis 
petita proponam. Legenda est ep. 6, 65 ad Nicomachi filios 
scripta: „Scribenda non desunt, sed horret animus loqui dura 
memoratu. Video tamen famam rerum urbanarum nequa- 
quam posse cohiberi, quae ut fieri amat in maius praesentia 
annuntiabit. Id ne accidat, breviario addito noscenda dis- 
crevimus, ut neque litterae, quae vobis salutationem fernnt, 
de sollicitis amaritudinem trahant et nihilominus rumorum 
licentiam fides scriptionis excludat. Sed de his hactenus." 
Beliqua epistola, quinque versiculis comprehensa, id unum orat, 
ne filiae, quae minus commoda valetudine uteretur, malus rei 
publicae status narretur. En profecto rem certissimam, de qua 
dubitare non licet. Factum grave, quod dicere „animus hor- 
ret u seorsim suo libello enarratur , simul pagella additur, quae 
rem generalem continet. Idem cadit in ep. 6, 48. Gratias 
pro natalitiis missis agit filiamque, ut maiorem curam reficien- 
dae valetudini tribuat hortatus res publicas seorsim nuntiari 
his verbis significat: „quae ad urbem pertinent, indiculi cohae- 
rentis lectione noscetis." Similiter ep. 6, 55, in qua epistola 
generalia modo continentur, cum „negotia quaedam urbana" 
suo codicillo adposita sint. Conferenda etiam est ep. 7, 82, 
per quam Messalam adit, ut familiares suos, quos equorum 
emendorum causa in Hispaniam miserat, adiuvet. Quae vero 
singula desideraret in ipsa epistola non significavit, cum ad- 
deret: „Longum fiat, si velim litteris praestanda percurrere. 
Capita rerum subiecto indiculo strictim notavi." Neque vero 
ea sola erat causa, cur litterae gravioribus argumentis care- 
rent; altera accessit. Cum non ita raro evenisset, ut. epistolae 
supprimerentur (epp. 2, 12; 4, 11), res maioris momenti tabel- 
larii fidei committebantur, quas coram enarraret, simul exi- 
guas litterulas adportans, quae scribentis animum significarent 
et nuntii sinceritatem testarentur. Cuius rei clarissimum do- 
cumentum habetur ep. 6, 50, quae tota haec est: „Scribere 
non recuso, sed malui domino filio meo Sibidio narranda coram 
per otium reservare. Sola igitur salutatione fungetur haec 
pagina, cuius brevitas et vestro honori satisfaciet nec illi refe- 
renda decerpet." Eadem est ep. 4, 44. In ep. 3, 30 cum 
Sallustium commendaret haec addidit : „Supplementa autem 
desiderii eius a tabellario epistolae suggerentur, quae stilo per- 
sequi supervacaneum duxi. Aptius est enim negotiis mutuo 
intimandis vivae vocis indicium." Adde etiam ep. 3, 69, qua 
Plavianum Ricomeri commendat et cum quae de illo malignorum 
hominum rumor divulgasset, falsa esse contendisset ita pergit: 
„Querelae autem genus hominum eius suggestio, si iusseris, 
melius prosequetur, quia multiplex iniuria modum epistolae 
familiaris excedit." His argumentis sat perspicue demonstrasse 
nobis tidemur, qui factum sit, ut pleraeque epistolae in rebus 

rainoribus «t quotidianis versentur, raro una vel altera at gra- 
viora procedat. 

Quae etiam dicenda sunt facilius explicabuntur, si antea 
a quonam litterae in publicum editae sint quaesiverimus. Non- 
nullas vivo etiam Symmacho ab amicis vulgatas esse, colligas 
ex. ep. 5, 86 : „Et tamen voluntati tuae (qua ut responderem 
poposcisti) pareo nec vereor, ne temere a me effusa verba in 
paginis librarii tui referas. Nam si quid horum, quae apud 
te incuriosius ioquor, cuipiam lectori nauseam moverit, non 
tam in scribendo negligentia mea, quam tua in describendo 
diligeatia displicebit. " Nam cum , ne ad orationes haec referan- 
tur, verba „quae apud te iucuriosius loquor" vetent, intelligitur 
Helpidium, ad quem epistola missa est, Utteras, quas a Sym- 
macho acceperat, edidisse. Attamen hac in re cavendum est, ne 
quae habentur in ep. 2, 12 „Merito apographa epistolarum me- 
arum. . .tibi subieci" in inalarn partem accipias, quasi editionem 
a se iactam significet, cum illic tantummodo de epistolis fraudu- 
lose suppressis agatur, pro quibus se amico apographa missurum 
esse profitetur. Magni momenti in hac quaestione dirimenda 
est ep. 4, 34: „Temere iurasti. Mandari enim periturae chartae 
epistolas quereris et alligasti sacramento enorme iudicium. 
Itane me ludos fecis, ut quae apud te incuriosius loquor iu 
stili caudices aut tiliae pugiilares censeas transferenda, ne 

facilis senectus papyri scripta corrumpat ? Magna sunt auc- 

toritatis tuae pondera, nec possum gratiosum putare, quod tu 
iuratus allegas; sed cum me rursus inspicio, labascit fides et 
refragatur testimonio conscientia. Ita quod credibile persona 
iudiois facit, diffidentia reepuit audientis." Ex his enim in- 
telligitur, iam Symmachi aetate fuisse, qui quas ab eo acce- 
pissent litteras ederent aut edendi consilium certe haberent, 
cum ipse quamvis a multis saepe admonitus id semper recu- 
saret, quod profecto dolendum est. Nam si iitteras quas ederet 
ipse recensuisset , eis nunc uteremur et gravioribus et prae- 
stantioribus. 

Sed, ut haec taceamus, alia etiam accedunt, quibus ne 
epistolas qtias nunc legimus ab ipso Symmacho coliectas atque 
editas putemus vetamur. Id enim si factum esset, certe 

1) ei scriptores, qui orationes summis iaudibus ceiebra- 
bant, epistolarum quoque mentionem fecissent, quae, si Sido- 
nium Apollinarem exceperis, a nullo commemorantur ; 

2) ipse meliorem delectum habuisset neque levissimas 
solas divulgasset, sed graviores, quas supra denotavimus suis 
codiciliis missas, adiecisset; 

3) aliorum epistolas, qualis est Ausonii 1, 32, aut non 
recepisset, aut piures eius generis assumpsisset ; 

4) ipse consilium, quod in edendo faabuisset, etiam signi- 
ficasset, ut Plinius et Sidonius Apollinaris fecerunt, qui epi> 

stolis collectis primam praeposueruat , qua rationes, quibus 
permoti litteras edidissent, explicabant; 

5) maiorem curam habuisset in deligendis epistolis. Nam 
qui plerisque viris illustribus eius aetatis familiari amicitia con- 
iunctus et per epistolarum commercium frequentissimum con- 
sociatus esset (cf, ep. 6, 76 „nullus dies absque epistolis meis 
labitur"), multas languidiores delevisset et in earum locum 
quae dignius legerentur reposuisset. Ex multis, quae mira 
sunt et ostendunt, quam nullo eonsilio is qui litteras edidit 
ductus sit, id unum commemorasse sufficiat, quod inter tot 
epistolas ne una quidem habetur ad Macrobium data, quam- 
quam aliunde notum est, quam arctissimo familiaritatis vin- 
culo ambo coniuncti fuerint; 

6) ex ipsa latinitate cognosci potest, plurimas epistolas 
non fuisse destinatas, ut in publicum prodirent. Sermo enim 
si cum orationibus comparatur plerumque incuriosam negligen- 
tiam prodit. 

Bestat, ut a quonam et quando epistolae editae sint in- 
quiramus. Vulgo eam operam ad Q. Flavium Memmium Sym- 
machum, oratoris filium, referunt, librorum manuscriptorum, 
si recte sentio, auctoritatem secuti, qui talem significationem 
habere videntur. Guius rei quamquam apud nullum auctorem 
certum extat documentum, ea tamen et verisimillima et cer- 
tissima est. Nam cum ipse orator epistolas non esset editurus, 
neque eas ordine quodam disposuisset, eum certe edendi officio 
functum esse putemus, in cuius potestate atque arbitrio post 
oratoris obitum libri et chartae, quas ille reliquerat, essent, 
qua in re nemo certe filio unico praeferebatur. Neque ita multo 
post patris mortem editionem procurasse videtur, cum Sidonii 
Apollinaris aetate epistolae iam notae essent et multi eas 
imitarentur. 

Cum hac explicatione omnia, quae in epistolis miros nos 
habent, facile conciliantur. Nam filius quascunque litteras post 
patris mortem etiam invenit, omnes certe edidit, quo factum 
est, ut tot habeantur argumenti infimi , tot omnino desiderentur, 
quas olim extitisse certissimum est, immo scriptiunculae quae- 
dam epistolis adnumeratae et una editae sint, quae ne refe- 
rendae quidem videntur inter epistolas et a solo eo poterant 
recipi, qui nullo delectu habito chartulas superstites omnes 
divulgaret. Duas eius generis scriptiones hoc loco adponam, 
quae eam quoque ob causam consideratione non indignae esse 
videntur, cum quales illa aetate fuerint invitationes liquido 
ostendant. Altera est ep. 8, 71: „Praefato divinitatis favore 
urbanae praeturae fasces filius meus Symmachus Galendis Ja- 
nuariis sortietur. Praesentia tua oruari eius ofificium partici- 
pata petitione deposcimus. Vale a ; altera simillima ep. 8, 72: 
„Divinitatis honore praemisso filius meus Symmachus Calendis 

Januariis praeturae urbanae accipiet magistratum. Quaeso, ut 
praesentia tua festa nosfcra conhonestes. Vale. a 

Cum quam rationem in epistolis colligendis secutus sit 
Symmachi filius quaerimus, temporum ordinem certissime non 
servavit. Ne in re, quae adeo omni dubio exempta est, ut 
quicumque obiter modo litteras inspexerit, statim id sibi per- 
suadeat, tempus frustra teramus, id strictim modo attigisse satis 
erit. Ep. 2, 64 narrat Symmachus, se „praeparatione consu- 
latus exerceri", quem cecidisse scimus in annum 391., libro 
decimo vero epistolae continentur, quae cum ad praefecturam 
urbanam spectent, anni 384. sunt. Ep. 5, 10 Theodoro con- 
sulatum gratulatur, quo ille functus est a. 399., qui annus 
ultimus est, ex quo certa Symmachi nota ad nos pervenit et 
ep. 8, 69 filium suum natu etiam minorem esse dicit seque 
illius studiorum participem fieri. 

In epistolis disponendis Plinii exemplo ductus esse videtur 
Memmius Symmachus. Nam ut is quas epistolas aut a Traiano 
acceperat aut ad illum miserat, seorsim collegit et librum deci- 
mum reliquis litteris in novem libros digestis addidit, simili 
prorsus ratione Symmachus epistolas in decem libros disposuit, 
quorum ultimus eas continet, quae in praefecturam urbanam 
cadunt. Attamen aut ordo postea immutabatur aut iam ab 
initio non certus et constans servabatur, nam in priore libri 
decimi parte epistolae plurimae acephalae habentur, quarum 
magna pars non ad ea pertinet, quae a. 384. inter imperatores 
et Symmachum de rebus publicis acta sunt. Keliquas litteras 
ita descriptas legimus, ut quas at patrem miserat primum locum 
obtineant, in ceteris disponendis ordo eorum, ad quos datae 
sunt, servetur ita, ut quae ad unum alterumve pertinent de- 
inceps se excipiant neque aliis interpositis divellantur. Epi- 
stolae ad Flayianum scriptae, cum maior earum sit numerus, 
in unum et quidem secundum librum sunt redactae. In con- 
stituenda serie eorum, ad quos litterae datae sunt, ordo nullus 
est adhibitus. Exterior haec forma epistolarum in decem volu- 
mina distributarum omnem fere continet similitudinem, quae 
inter Plinium et Symmachum intercedit, cum reliquis in rebus 
magnopere diflferant. 

Gum tamdiu de Symmachi epistolis egerimus easque 
omni fere auctoritate privaverimus , restat, ut quibus in 
rebus excellant et cur ut legantur commendari debeant dica- 
mus. Nam ut ex eis magnam illius aetatis notitiam non 
petas, quamquam habentur hic illic, quae consideratu digna 
sint, ut sermo cum summis, quae in eo genere excelluerunt, 
ingeniis comparationem non ferat, tamen expeditam quandam 
eamque facilem et incomptam orationem cognosces, quae de 
iisdem rebus semper repetitis vario quodam et multiplici di- 
cendi genere agat. Ne id quidem brevi commemoratione in- 
dignum videtur, qui tandem factum sit, ut orationes celeber- 



39 

rimae prorsus deperderentur, epistolae ignobiliores, quas ne ipse 
quidem scriptor edidisset, tot servarentur. Gausa mihi videtur 
duplex esse, altera, quod litterae, eum multi eis uterentur, ut 
sermonem suum ita expolirent, saepius et accuratius descrip- 
tae sunt, altera, quod inter epistolas libri decimi habetur etiam 
petitio pro ara Victoriae, quae adeo celebrata et lectitata erat, 
ut reliquis etiam epistolis esset quodammodo firmamento, cum 
orationes, quae neque a rhetoribus imitandae proponerentur et 
exemplari prae ceteris tantopere eminenti carerent, communi 
tot scriptorum sorte correptae sint. 

Bestat, ut num alia quoque Symmachus scripserit quae- 
ramus, qua de re habetur apud Jornandem, de rebus Geticis 
c. 15: „Ex eorum reliquiis fuit et Maximinus imperator post 
Alexandrum Mammeae, ut dicit Symmachus in quinto suae histo- 
riae libro." Narrat ibi Jornandes Symmachi historiam secutus, 
quonam modo Maximinus, quamquam infimo loco natus, sum- 
mos tamen honores adeptus sit additque in fine eiusdem capitis: 
„quo4 nos idcirco huic opusculo de Symmachi historia mutua- 
vimus, quatenus gentem, unde agimus, ostenderemus ad regni 
Bomani fastigium usque venisse." 

Cum vero huius narrationis auctorem alium habeamus 
nullum, ad quemnam Symmachum referatur, incertum est re- 
linquendum. 

• 

V. De Symmachi latlnitate. 

In extrema dissertatione verba quaedam facere de lati- 
nitate, qua usus est celeberrimus illius aetatis orator, non 
displicebat, qua in quaestione distinguendum videtur inter 
orationes et epistolas. Supra enim iam monebamus, imaginem 
summi illius viri, quam etiamnunc nobis effingere possumus 
diligenter consideratis mutilis orationum fragmentis magno- 
pere distare ab eximiis laudibus, quibus ab aequalibus cele- 
brabatur omnibus. Nam Tulliani mellis facundiam, quam 
Symmachus tanti habuit semperque imitandam proposuit, in 
exiguis reliquiis, quae ad nostra usque tempora pervenere, 
frustra quaeres. Magis apparet Plinii imitatio, cuius urbanam 
festivitatem et arte excultam dicendi elegantiam utinam asse- 
cutus esset. Sed cum quivis scriptor non ab omni temporum 
coniunctione seiunctus sit metiendus, sed cum ipsis aequa- 
libus collatus ex sua aetate debeat aestimari, id in Symma- 
chum opportune cadit eique magnam auctoritatem alioquin 
negandam certe restituit. At iam oratiunculis facile neglectis 
ad ipsam epistolarum censuram adeamus. Nam ut taceam, 
quod familiaris litterarum usus et argumentorum exilitas id 
secum ferre solet, ut sermo negligentius quodammodo et solu- 
tius decurrat et saepe eam sibi poscat licentiam, quae ab 
aliis scriptionibus iam propter argumentorum gravitatem abesse 

debet, Symmachus, quem supra demonstravimus epistolas suas 
non modo non edidisse, sed ne eo quidem consilio, ut un- 
quam ederentur, conscripsisse , clarissimum et umcum docu- 
mentum nobis relictum est, ex quo cognoscamus, qua arte, 
quibus studiis quave negligentia summi illius aetatis yiri do- 
mesticum epistolarum usum exercere soliti sint. Sed prius- 
quam ad singula nos verteremus, aptissimo hoc loco iudicia 
commemorare placuit, quae Symmachus ipse habuit de sermone 
epistolari. Manifesta eius verba sunt in ep. 7, 9: „Nam ut 
in vestitu hominum ceteroque vitae cultu loco ac tempori apta 
sumuntur, ita ingeniorum varietas in familiaribus scriptis 
negligentiam quaudam debet imitari, in forensibus vero qua- 
tere arma facundiae." Quantopere vulgaris lingua ab erudi- 
torum sermone abhorreat, bene perspexit, cum ad amicum 
scribat ep. 3, 11: „Sumsi pariter gemiuas litteras tuas, nes- 
torea ut ita dicam manu scriptas, quarum sequi gravitatem 
laboro. Trahit enim nos usus temporis in argutias plausibilis 
sermonis. Quare aequius admitte linguam saeculi nostri et 
deesse huic epistolae atticam sanitatem boni consule." Cum 
vero nonnulli, ut populares voces vitarent, eo usque reces- 
sissent, ut antiquissima vocabula iam diu obsoleta et incog- 
nita reducerent, tale studium, quamquam ipsum se eo non- 
nunquam relapsum profitetur, aperte tamen vituperat. Cf. ep. 
3, 44: „Concedo in leges tuas et aQxaio/jibv scribendi non in- 
vitus affecto. Tu tajnen fac memineris, illud potius simplex 
nonnullis videri, quod sequentis aetatis usus recepit ... Si 
tibi vetustatis tantum est amor, pari studio in verba prisca 
redeamus, quibus Salii canunt et augures avem consulunt et 
decemviri tabulas condiderunt. Iamdudum his renuntiatum 
est, ut successio temporum placita priora mutavit . . . Atqui 
praestat Tullium sequi, qui ignorata maioribus usurpat exor- 
dia." Ne vero quid intactum relinquamus, id quoque mone- 
mus , Syjnmachum in epistolis ^ inscribendis veterum morem 
iam a plerisque neglectum serv^se et sine ullo honorum et 
titulorum fuco solum suum et eius, ad quem litterae datae 
erant, nomen praeposuisse , quod colligas ex ep. 2, 35, cum 
qua sane ea, quae ep. 3, 44 adduntur, non bene convenire 
videntur. 

Qui nunc de ea, qua Symmachus in scribendo usus est, 
latinitate agere sibi proposuit, ei certe venia petenda est docti 
lectoris. Nam cum oratoris epistolarum recentissima editio 
prodierit a. 1617. Neapoli Nemetum (iterum impressa Franco- 
fprti 1642., 1651.) eaque multis locis aperte vitiosa, aliis in- 
quinata sit malis emendationibus , praeterea propter typorum 
turpissimormn incredibiles errores saepius seusum plane nul- 
lum exhibeat, facile intelligitur quanta opus sit cautione, ne 
Symmacho impertias, quae ad incultum impressorem pertinent. 
Itaque pauciora, sed quae certa viderentur, delibare potius 

constitaimu8, quam magnum rerum acervum conferre, de quo 
dubitandum esset. Cum igitur ea plerumque sola notaverimus, 
quae saepius occurrerent et ita se ipsa genuina profiterentur, 
siugulos locos, quibus haberentur, denotare omnes ut molestum 
ita superfluum duximus. Ordiendum videbatur a titulis et tum 
procedendum ad reliqua verborum genera. 

Titull. 



1) Imperatoruvi : Dominus fep. 2, 13); aeternitas (epp. 10, 
0; clementia (ep. 10, 43); relicitas (ep. 10, 38); coelestis i 

eorum decreta appeUantur oracula divina (ep. 10, 50); divina vel 
Deo proxima (ep. 10, 39); coelestis oratio (ep. 1, 13); divalia scripta 
(ep. 10, 47). 

2) Amicortm: ampUtudo (ep. 2, 21); celsitudo (ep. 10, 1); dig- 
natio (epp. 2, 10; 8, 44); exoellentia fep. 5, 46); eximietas (ep. 3, 3); 
praestantia (epp. 8, 54; 7, 102); reverentia (ep. 8, 24); sanctitas (ep. 6, 19) ; 
unanimitas (epp. 1, 16; 5, 49). AppeUantur secundum aetatem aut 
fratres (epp. 1, 16; 1, 19; 1, 28; t, 36j 1, 39), aut filu (ep. 2, 14), 
etiam dommus et frater (ep. 5, 34). Filii ipsius oonstans appellatio est 
amabilitas. 

V e r b a. 

NotabUia : 
defit: ep. 5, 89: plerumque enim scribendi cupidis defit occasio; ep. 1, 50, 
deterioro: ep. 4, 68: deterioratae rei aestimatio, 
fors fuat an: epp. 1, 21; 1, 39; 3, 6; ep. 1, 3: fors fuat huiusce 

promissi, 
obvio: ep. 9, 30: cum possim tibi legibus obviare, 
paritum: ep. 10, 43: suggestum est, paritum esae sententiae, 
positus vice fungitur participii verbi esse: incoram positus epp. 9, 88; 
10, 7; simihter »locatus« ep. 5, 30: peregre locati. 

Participia cum verbo coniuncta in locum verbi solius succedunt: 
ep. 4, 25: etiam cum scripti abstinens sis, 
ep. 9, 38: complacitus mihi est, 
ep. 1, 88: neque tui amoris esse diffidens. 

Difterentiae constructionum: 

astipulor c. gen. ep. 2, 1 : ego Lucillum modestiae merae atque hones- 

tatis astipulor, 
consulo in alqm. = alicui ep. 1, 22: quando ita aniinatus es, ut sponte 

in rem meam consulas; ep. 1, 11, 
cupio c. gen. ep. 1, 8: vestri cupiunt Lucrina tacita, 
decoquo de ep. 1, 1: dehinc quod iactantia avara laudis multum de- 

coquit de pudore, 
delector c. gen. ep. 2, 88: honoris tui, quo nunc auctus es, et oontinui 

in me amoris delector, 
dissentio c. gen. ep. 1, 15: viri, qui inter se aliarum rerum saepe dis- 

sentiunt, 
gratulor c. gen. ep. 1, 91: ut tibi gratuler sospitatis, 
mcesso c. gen. = accuso ep. 1,5: nequicquam taciturnitatis inces- 

simur, 
insipio c. gen. ep. 1, 8: mentis insipere, 

parco in alqm. ep. 1, 88: nunquam in me parcam, quin tuo animo 

obsequar, 
sitio c. gen. ep. 1, 33: aiunt cochleas, cum sitiunt aeris, 
desino ep. 1, 63: mihi haec opera desinenda est, 
fruor ep. 1, 7: ut autumni bona raptim fruamur; at legitimo casu 

coniunctum habetur ep. 3, 16, 
fungor ep. 1, 64: functus officium, epp. 1, 18; 1, 46; 3, 2; 9, 86, 
gaudeo ep. 3, 29: verum ista pars gaudenda mihi potius, quam produ- 

cenda est; ep. 9, 86: ut commoda nostra mutuo gaudeamus, 
ignosco ep. 1, 19: vereor, ne excusatio mea ignoscenda non sit; ep. 4, 55, 
impertio alqm. alqua. re ep. 1, 3: vos munere salutationis impertio, 
incido ep. 7, 38: quid amaritudinis incidissem; ep. 2, 18, 
persevero ep. 1, 96: vale, et ut es nostri diligens, religiosam obser- 

vantiam persevera; epp. 1, 41; 9, 84, 
pigeo ep. 9, 64: prolixus in hac conquestione esse nunc pigeo, 
poeniteo ep. 1, 1: sed video, opusculum non esse poenitendum, 
potior ep. 1, 18: potiris merito summa iudicia; ep. 1, 95: olim cum 

res Romana adoreae militaris potita est. 

Differentiae signiftcationum : 

accomodare = commodo aqcedere, ep. 1, 17: huic si fautor accesseris, 

futurum reor, ut illi pro labore fructus accomodet, 
antiquare, non ad leges solum relatum, significat tollere, ep. 3, 9: me- 

moriam praeteritae intermissionis antiquavit gratia recentis officii, 
applicare = dare, tribuere ep. 3, 16: nolo applicare hanc moram neg- 

ligentiae, 
auspicari = initium facere ep. 8, 56: ut domo profecti litteras auspi- 

centur = initium faciant scribendi, 
conveniri = impelli ep. 1, 16 : saepe unanimitatis tuae sermone con- 

venior, ut . . ., 
discere = cognoscere ep. 8, 14: postquam valere vos didici; epp. 7, 123; 

9, afij 9, oo, 

edecumare = decimum , optimum quemque eligere; edecumatus = prae- 

stantissimus, ep. 3, 49: viros edecumatae honestatis; ep. 3, 51, 
fungi = perferre ep. 1, 48 : sic nati sumus, ut saepe adversa fungamur, 
ingerere = communicare ep. 1, 16: eam rem mihi supersedit ingerere, 
insinuare = commendare ep. 1, 40: amicum meum promptus commen- 

dator insinuo, 
movere = moveri ep. 1, 3 : nam postquam terra movit, 
rumino = retracto ep. 1, 53: libris veterum ruminandis libenter ex- 

pendis, 
scio = novi ep. 2, 31 : scio te amicum, 
secundare = secundum, propitium esse ep. 10, 19: salutem mihi nuntio 

secundare, 
ventilare = considerare laud. Val. 2, 10: ventilemus prisca monumenta, 

scrutemur annales. 

Participia substantivorum loco posita: 
cupita: ep. 3, 46: ex sententia mihi cupita cuccedunt, 
gesta: ep. 2, 38: ex ipso Bomae gesta noscetis, 
orata: ep. 1, 77: amicorum orata curare. 

dictiones insolitae: 

alloqui per epistolas, ep. 3, 7Q, 

pecuniam fatigare = insumere , ep. 1, 3: privatam pecuniam pro civi- 

tatis ornatu certatim fatigant, 
litteras invadere, ep. 8, 27, 

invitantia loqui = invitatum aliquem esse velle, ep. 1, 8, 
verecundiam onerare, ep. 7, 60, 
verbis tripudiare, ep. 9, 28, 
promissa vacuare = vana reddere, ep. 6, 59. 

Notabilia : 
antiquitas = studium , amov, ep. 3, 73: nam cum tanta tibi sit eius 

antiquitas; ep. 1, 79, 
auspicium = initium, ep. 8, 60: ausuicium salutationis, 
autumnitas, ep. 3, 23: nos . . . rusticamur et multimodis autumnitate 

defruimur, 
censio = censura, ep. 1, 3: hanc apud vos esse de nostris epistolis 

censionem, 
dictio salutis = salutatio , ep. 1, 86: commisi eventui sollemnem hanc 

et simplicem dictionem salutis, 
enormitas, ep. 10, 49: auri enormitate crescente, 
expostulatus, ep. 9, 13: modum igitur expostulatibus mutuis facio, 
frux, ep. 9, 62: habes iuvenem, cuins fruge gaudere debeas, 
hilaritudo, ep. 3, 75: sed cgo hanc hilaritudinem cumulari posse 

coniecto, 
incentor, ep. 7, 99: magnus autem diligentiae incentor est amor tnus, 
inspectio, ep. 7, 123: morum eius inspectio, 
itiones longas et mansiones asperas et accessiones frigorum et deces- 

siones dierum . . . vitavi, ep. 1, 75, 
placibilitas, ep. 1, 19: sed si mihi placibiiitas tua experiundo probe 

cognita est, 
portio = pars, ep 3, 66 : pectoris mei portio, 
portitor = tabellarius, ep. 6, 56: litterae, quae si casu aliquo aut ne- 

gligentia portitoris elapsae sunt, 
praedecessor , ep. 10, 40: vir illustris, praedecessor meus, Anthemius 

Bassus, 
precicula, deminutivum precis, ep. 10, 11: per amicum communem . . . 

preciculas misi, 
scitamenta, ep. 1, 23: tu mibi mensas secundas et scitamenta exiguae 

lancis apponeres, 
senium = taedium, ep. 2, 17: tibi peregrinationem senio esse, 
spebus, ep. 5, 48: ne . . . spebus illius inanis exitus illudat, 
suffragium = tutela, ep. 7, 116: parvulis et parentum suffragio desti- 

tutis; ep. 9, 47: quem respicit imperiale suffragium, 
summates, ep. 1, 15: summates litterarum, 
sutela, ep. 5, 54: multis eiusmodi sutelis foro cognitus, 
techna, ep. 6, 78: mimica usus est tecbna, 
tricinium, ep. 1, 47; tricinium semivolucrum puellarum, 
tristitudo, ep. 3, 21: fortasse etiam vestram hnaritatcm mea tristitudo 

contraheret, 
valentia, ep. 8, 31: quae bona reducere solent valentiam corporis. 

Substantiva verborum loco posita: 
ep. 1, 42: publici muneris absolutionem requirere, 
ep. 7, 112: meae preces in augmentum commendationis accedunt, 
ep. 3, 72: cuius considerationem ut habeas commonere non audeo, 
ep. 10, 18: amicitiae nostrae conteinplationem gerere, 
ep. 1, 99: si mihi apud aniicum testimonii dictio est, 
ep. 1, 34: adeo mihi veteris in te amoris nulla discessio est, 
ep. 3, 39: morbo diuturnitatem dare, 
ep. 7, 83: cuius rei executionem miror esse difficilem, 
ep. 9, 88: iam remota est causa haesitantiae, 
ep. 9, 42: declive ad impetrationem videtur, 
ep. 4, 51: res impetratione difficilis est, 

ep. 3, 73 : amici inopiam .... rei familiaris integratione solare, 
ep. 1, 11: ne mihi cticti huius posthac sit negatio, 
ep. l, 10 : sine offensa vestri silentii = non offensi vestro silentio, 
ep. 7, 125: addas inchoato beneficio perfectionem, 
ep. l, 1: non quod eius diversorii satias ceperit nos, 

ep. 1, 35 : occasione carui scriptionum = scribendi, 
ep. 7, 62 : cui suffragio est = quem iuvat, 

ep. 3, 79: primis quidem littens tuis vicissitudinem mox rependi. 
Substantiva adiectivorum loco posita: 
ep. 6, 80: petentes, ut susceptionis benignitate oblationis exilitas 

augeatur, 
ep. 8, 70: sinat fortunae benignitas, 
ep. 3, 19: diuturnitatem silentii rupisti, 
ep. 1, 31: eruditionis tuae scripta, 
ep. 10, 16: audientiae facilitatem mereri, 
ep. 7, 34: salutationis honorificentiam praelocutus, 
ep. 9, 57: moris mei est, 

ep. 9, 12: equorum curulium paranda nobilitas est, 
ep. 1, 10: quare animus est amqliri aedium senectutem. 

Adiectiva. 

Notabilia: 

aliquanti = aliquot, ep. 10, 78: armati servi telis, aliquanti etiam 

ferro; ep. 10, 78: ex (juibus aliquanti cogniti; ep. 10, 81. 
amnicus, ep. 1, 14: unde illa amnicorum piscium examina reperisti? 
anterior, ep. 6, 59: anteriores litterae tuae, 
aspernabilis , ep. 2, 72: credo tibi iudicium meum aspernabile non 

videri, 
cascus, ep. 1, 4: quod haec aeque obvia, nec tamen casca sunt, 
celsus, ep. 3, 69: Flavianura, celsum virtutibus et honoribus virum, 
corporalis, ep. 6, 41: cuius corporales querelas praestat silere, 
crepei, ep. 1, 1: res crepera atque anceps, 
delenificus, ep, 3, 16: delenifica et suada facundia, 
divalis, ep. 10, 49: vis remedii divaliB infracta est, 
dives, ep. 10, 35: non quia divitis metalli (= auri) honore gaudetis, 
eventilatus, ep. 1, 15: vix soluto coetu necdum eventilatam auditionis 

meae fidem iudicio calente dictavi, 
finalis, ep. 4, 71: fuit autem matri eius cum procuratore tuo finalis 

in Sicilia quaestio = lis de finibus, 
gratiosus , ep. 4, 46 : non gratiosus (= minime ambitiosus) laudator, 
imperialis, ep. 9, 47: quem respicit imperiale suffragium, 
insubidus, ep. 1, 3: litteras meas tibi insubidas non videri, 
intramuranus , ep. 10, 37: si melioribus viris officia iutramurana 

mandetis, 
irreverens, ep. 8, 28: non eris tam irreverens, 
iugis, ep. 4, 15: iugis gratia; ep. 9, 20: iugis memoria; ep. 10, 34: 

iuge obsequium, 
litterarius, ep. 5, 27: amicum tibi cum litteraria salutatione restituo, 
obvius, ep. 6, 24: obvio amore suscipio aliquem, 
paupertinus , ep. 1, 14: ego qui sum paupertini ingenii mei mihi 

conscius, 
pauxillus, ep, 1. 10: ut hoc pauxillum tempus .... sine offensa . . . 

transigamus, 
penetralis, ep. 4, 46: eos penetrali familiaritate dignare, 
pensus, ep. 1, 43: iudices de eo examine pensiore, 
rationabilis, ep. 8, 40: quid enim tam rationabile est, 
reciprocus, ep. 3, 71: redditurus reciproca gaudia, 
solox, ep. 1, 1: quare elaboratam soloci filo accipe cantilenam, 
summas, ep. 1, 31: eapropter in comoediis summatem quidem gloriam 

scriptores tulerunt, 
temporalis, ep. 5, 89: nec tamen amicitiae memoria temporali silentio 

senescit; ep. 7, 131: cogita enim, non quid temporali causae, sed 

(juid perenni amicitiae debeatur, 
unanunis, ep. 7, 83: pro amico atque unanimi meo Iucundo, 

voluptabilis, ep, 7, 98: adieio, ut in reliquum frequentare digneris 
munus voluptabile. 

Differentiae constructionum: 
acceptus c. gen. ep. 1, 93: virum bonis omnibus merito suae seduli- 

tatis acceptum, 
ambiguus c. gen. ep. 8, 62 : non sura opinionis ambiguus, 
confirmatus animi, ep. 1, 17: qui satis confirmatus animi est; ep. 7, 113, 
cupiens c. acc. ep. 1, 27: me te oppido esse cupientem, 
dunius c. gen. ep. 1, 101: nam quid agara fortunae dubius, 
falsus c. gen. ep. 8, 21: indulgere te otio opinionis falsus putabam, 
fessus c. gen. ep. 1, 13: nam tabellarius vigiliarum fessus adstabat, 
incertus c. gen. ep. 1, 31: quid igitur magis mirer, sententiae incertus 

addubito, ep. 1, 25: quaero lgitur incertns animi, 
integer c. gen. ep. 1, 101: auspiciis tnis quivis fati integer amicus 

Intersit, 
laetus c. gen. op. 1, 27: sum vero praesentium laetus, 
nescius c. gen. ep. 5, 66: externos quoque et memorati viri nescios 

cansae urit indignitas, 
notus c. gen. ep. 2, 63: suscipe igitur, oro te, notum militiae virum, 
pauper c. gen. ep. 1, 23: sed cur ego diutius sermonis pauper obgannio, 
promptus c. gen. ep. 1, 1: malo esse promptns officii, 
servihs ausus = servorum licentia, ep. 1, 74: id ego ... servili ausu 

ciam te opinor admissum. 

Neutrum adiectivi loco adverbii: 
ep. 1, 8: Bauli magnum silentes, 
ep. 5, 41: impunitas magna peccantium, 
ep. 7, 23: longum fruar otii possessione, 
ep. 5, 77: longum siles, 
ep. 1, 7: qnousque longum loquor. 

Neutrum adiectivi loco substantivi: 
ep. 3, 17: ne animum tuum contrahant amara sermonum, 
ep. 6, 77: quamvis ultro scripserim, doloris mei adversa tenuari, 
ep. 9, 86 : virtus . . . maximo sudore arduum laudis adnititur, 
ep. 4, 47: cetera morum probavi, 

ep. 7, 16: tabellarius tuus, excitus ... valetndinis tuae dubio, 
ep. 8, 14: amicitiae iuter negotiorum dura meminisse, 
ep. 1, 40: quem ad hoc aevi nulla actuum culpa fuscavit, 
ep. 2, 36: nbi primum ex incerto morbi parens communis emerserit, 
ep. 1, 90: fit ... ut levia rerum portitor festivus exornet, 
ep. 7, 38: ne tuum iter in Campaniae longingua sequeremur, 
ep. 10, 64: inter multa curarum, 
ep. 3, 74: multa in te virtutum natura congessit, 
ep. 4, 16: inter praecipua gaudiorum numero litteras tuas, 
ep. 2, 48: ad tertium Nonas Oct. primo lucis respondi litteris tuis, 
ep. 6, 78: vos in propinquo urbis celebriore fama rerum agitis, 
ep. 1, 16: quod prospera nuntiorum clam me esse non pateris, 
ep. 2, 8: omnia enim, quae de amplitudinis tuae prosperis nosse cu- 

piebam, 
ep. 1, 10: facite vicissim vestrae salutis atque actnum prospera no- 

verimus, 
ep. 5, 73: cum ad proxima urbi digrederer, 

ep. 6, 65: pars ista solatii curarum quoque mearum reliqua mitigabit, 
ep. 1, 95: Polluces gemini apud Iuturnae lacum proelii secunda vul- 

garunt, 
ep. 1, 11: num constantiam decreti rerum subita turbassent, 
ep. 3, 15: ne forte reditum nostrum aevi tni subita praevortant, 
ep. 3, 23: ad arborum summa perrepunt, 
ep. 2, 36: an tibi urbanorum tanta vitatio est, 
ep. 9, 119: Inter haec opinionum varia dubitavi. 

Praeposltlones. 



Verbis vel nominibus praepositae sine significationis mutatione: 
admorsus, ep. 1, 81: ne libellus tuus admorsu duri dentis uratur, 
complacitus, ep. 9, 88 : Antistianus . . . mihi complacitus est, 
condecet, ep. 7, 65: saepe nos, ut condecet, litteris muneraris, 
confore, ep. 4, 68: credo confore, ut meae petitioni favor vester ar- 

rideat, 
defruor, ep. 1, 51: non potest bene defrui otio; ep. 3, 23: nos hic in 

otio rusticamur et multimodis autumnitate defruimur, 
depostulo, ep. 9, 52: post haec depostulo, 
depropero, eo. 9, 24: quo magis autem redire deproperes, 
distimulo = mcito, ep. 5, 94: teque ad hoc studium ckstimulo ; ep. 4, 26: 

amore distimulor, 
exambio, ep. 9, 25: exambirem super his nimio precatu gratiam tuam, 
exortus, ep. 10, 35: ab exortu paene urbis, 
incoram, ep. 10, 7: quomodo enim praeciperes quod incoram positus 

improbasti. 
obversari, ep. 3, 1: ruri hucusque obversatus, 
protestor, ep. 1, 16: agere me atque habere gratias protestor. 

Differentia significationum: 
circa, ep. 7, 127: promptiorem me circa Herennii laudabilis viri defen- 

sionem indicia vestra fecerunt, 
super = de, ep. 1, 70: super ea re scribere; ep. 1, 90: super talis viri 

laude putavi gratulandnm ; epp. 1, 15; 1, 25; 1, 84; 7, 110. 

Praepositiones aliorum vocabulorum loco positae: 
ep. 4, 36: speravi de proximo litteras tuas, 
ep. 6, 20 : mox cum germanus tuus de proximo , ut ais , speratus 

affuerit, 
ep. 10, 66: frumenti quotidianus usus in facili est, 
ep. 8, 27: saepe titubantia in solidum reverterunt, - 
ep. 9, 30: opto quidem, te in tantum (= eo usque) copiis pecuniae 

familians afnuere, ut. 



Adverbla. 

NotabUia: 
abundantissime, ep. 10, 10: abundantissime gaudeo, tibi esse curae, ut, 
aequanimiter, ep. 4, 10: an existimas neglectum familiaris officii aequa- 

nimiter a me posse tolerari? 
apprime cum verbo coniunctum, ep. 1, 3: apprime calles epicam dis- 

ciplinam, 
clam aliquo esse = alicui ignotum esse, ep. 4, 70 : atque ideo clam te 

esse non patior; ep. 1, 16, 
dignanter, ep. 5, 65: quaeso igitur, ut humanitatem .... nostri ordinis 

editoribus dignanter impertias, 
gratanter, ep. 7, 76: ut hanc honorificentiam dignemini gratanter am- 

plecti, 
incunctanter , ep. 4 , 60 : pretia . . . numeranda familjares mei incunc- 

tanter exsofvent, 
pollucibiliter, ep. 3, 24: quod fortunae tuae pollucibiliter floruerunt, 

meum duco compendium, 
proquam = prout, ep. 1, 18: non satis mihi viderer proquam res pos- 

tulat fungi debitum meum. 

Sed haec hactenus. Alia alio, si diis placuerit, loco addemus. 

